Ηγέτες από όλο τον κόσμο για τα 200 χρόνια της Επανάστασης: «Ζήτω η Ελλάς!» | AgrinioPress\nΑρχική/Διεθνή/Ηγέτες από όλο τον κόσμο για τα 200 χρόνια της Επανάστασης: «Ζήτω η Ελλάς!»\nΗγέτες από όλο τον κόσμο για τα 200 χρόνια της Επανάστασης: «Ζήτω η Ελλάς!»\nServer Administrator Send an email 25/03/2021 , 16:45\nΧρόνια Πολλά εύχεται στα ελληνικά ο πρωθυπουργός της Ολλανδίας, Μαρκ Ρούτε, σε μήνυμά του για την επέτειο των 200 χρόνων από την Ελληνική Επανάσταση, που μεταδόθηκε από την ΕΡΤ.\n“Κυριάκο, στέλνω τις ευχές μου σε εσένα και στον ελληνικό λαό γι’ αυτή την πολύ ιδιαίτερη ημέρα. Σήμερα είναι η 200ή επέτειος από τα πρώτα βήματα για την οικοδόμηση του σύγχρονου ελληνικού κράτους. Διακόσια χρόνια, κατά τα οποία η χώρα εξελίχθηκε στον αξιόπιστο ευρωπαϊκό εταίρο που είναι σήμερα.\nΩς ιστορικός, πιστεύω ακράδαντα ότι μέσω της γνώσης της Ιστορίας μας κατανοούμε καλύτερα τον κόσμο μας. Τιμώντας το παρελθόν, χτίζουμε ένα καλύτερο μέλλον. Το μέλλον αυτό είναι κοινό εντός της Ευρωπαϊκής Ένωσης. Κοινός στόχος μας είναι η ειρήνη και η ευημερία γι’ όλους τους πολίτες μας σημειώνει στην αρχή του μηνύματός του ο Ολλανδός πρωθυπουργός.”\nΚαταληκτικά, ο πρωθυπουργός της Ολλανδίας εύχεται «Χρόνια Πολλά, Ελλάδα» και απευθυνόμενος στον πρωθυπουργό Κυριάκο Μητσοτάκη, αναφέρει πως είναι ανυπόμονος να τα πουν σύντομα.\nΜε πολλή χαρά απευθύνομαι σε εσάς, αγαπητή κυρία Πρόεδρε, για να διαβιβάσετε στις γυναίκες και στους άνδρες της Ελληνικής Δημοκρατίας τα θερμότερα συγχαρητήρια εκ μέρους της Ιταλικής Δημοκρατίας και τις καλύτερες ευχές μου επ’ ευκαιρία της επετείου των διακοσίων χρόνων από την έναρξη της Ελληνικής Επανάστασης.\nΜε αυτή την ελπίδα, εύχομαι από καρδιάς σε εσάς προσωπικά ευδαιμονία και στον φίλο ελληνικό λαό ένα ευοίωνο μέλλον.\nΘερμά συγχαρητήρια στην Πρόεδρο της Δημοκρατίας, Κατερίνα Σακελλαροπούλου για την Ημέρα Ανεξαρτησίας, εύχεται στα ελληνικά ο Πρόεδρος της Ουκρανίας, Βολοντίμιρ Ζελένσκι. «Ο απελευθερωτικός αγώνας της Ελλάδας είναι συνδεδεμένος με την Οδησσό και το νότο της Ουκρανίας που έγινε σπίτι για πολλούς Ελληνες. Για περαιτέρω ενδυνάμωση συνεργασίας αναμένω με επίσκεψη την Κατερίνα Σακελλαροπούλου για εορτασμό 30ης επετείου Ανεξαρτησίας μας» συνέχισε το μήνυμά του στα ελληνικά, μέσω Twitter, ο Πρόεδρος της Ουκρανίας.\nΕίναι τιμή μου να απευθύνω τα θερμά μου συγχαρητήρια με την ευκαιρία της εθνικής εορτής της Ελλάδας, ειδικά φέτος που συμπληρώνονται δύο αιώνες από την έναρξη της Ελληνικής Επανάστασης, μια από τις πιο σημαντικές και φωτεινότερες στιγμές στην ιστορία της Ελλάδας\n, αναφέρει στο μήνυμα του ο Αλεξάνταρ Βούτσιτς.\nΟ Δήμος του Βελιγραδίου αποφάσισε να φωταγωγηθεί απόψε η πόλη προς τιμή της Ελλάδας με τα χρώματα της ελληνικής σημαίας. Όπως ανακοίνωσε ο αντιδήμαρχος Γκόραν Βέσιτς θα φωταγωγηθούν: το κτήριο του κοινοβουλίου, οι δύο γέφυρες στον ποταμό Σάβα που συνδέουν το παλιό με το νέο Βελιγράδι, ένα εμβληματικό κτήριο στο κέντρο της πόλης, το μεγάλο συντριβάνι στην πλατεία ΄΄Slavija΄΄ και ο πύργος ΄΄Νεμπόισα΄΄ όπου απαγχονίστηκε ο Ρήγας Φεραίος το 1798.\nΓια την επέτειο των 200 ετών από την Ελληνική Επανάσταση στο παρεκκλήσι του Πατριαρχείου της Σερβικής Ορθόδοξης Εκκλησίας εψάλη σήμερα το πρωί δοξολογία χοροστατούντος του Πατριάρχη Πορφύριου. Στην δοξολογία, εξαιτίας της πανδημίας, παρέστη μόνο αντιπροσωπεία της ελληνικής και της κυπριακής πρεσβείας. Ο Πρέσβης της Ελλάδας στην Σερβία Γιώργος Διακοφωτάκης μετά την δοξολογία μετέβη στο άγαλμα του Ρήγα Φεραίου, που δεσπόζει στο κέντρο του Βελιγραδίου, όπου κατέθεσε στεφάνι.\nΣε αυτή την εθνική ημέρα, συμμετέχω μαζί σας στον εορτασμό αυτού του νέου κεφαλαίου στην επική ιστορία της αρχαίας Ελλάδας. Για χιλιετίες η Ελλάδα έχει δώσει τόσα πολλά στην κόσμο- τη φιλοσοφία και τη δημοκρατία, τις επιστήμες και την αρχιτεκτονική, τις τέχνες, τον αθλητισμό και τον πολιτισμό. Ένα ρεκόρ επιτευγμάτων που έχει εμπλουτίσει τον κόσμο. Η Ελλάδα είναι ένα έθνος δεσμευμένο στις ελευθερίες της δημοκρατίας και της ισότητας. Αυτές είναι οι αξίες και οι προσδοκίες που συνδέουν την Ελλάδα με τους φίλους της ανά την υφήλιο\nεπισημαίνει στην αρχή του μηνύματός του ο Αυστραλός πρωθυπουργός.\nΕν συνεχεία, κάνει ειδική αναφορά στους Έλληνες της Αυστραλίας. «Η Αυστραλία είναι ευλογημένη από την τεράστια παρουσία της Ελληνικής Διασποράς. Οι Αυστραλοί ελληνικής καταγωγής έχουν συμβάλλει πάρα πολύ στο έθνος μας, φέρνοντας ενέργεια και ενθουσιασμό για μια καινούρια ζωής σε ένα νέο τόπο. Από τις μεγαλουπόλεις μας έως τις επαρχιακές πόλεις. Από μιλκ μπαρς έως τα εστιατόρια υψηλών προδιαγραφών. Στην οθόνη έως τις εφημερίδες.\nΣτις αίθουσες συσκέψεων, στα δικαστήρια και στα κοινοβούλια. Οι άνδρες και οι γυναίκες ελληνικής καταγωγής που αποκαλούν την Αυστραλία ως χώρα τους οδηγούν την πρόοδο του έθνους με γνώση και θάρρος. Μοιραζόμαστε μια ιστορία και μια πολιτισμική κληρονομιά. Έχουμε σταθεί ο ένας στο πλευρό του άλλου σε πόλεμο και έχουμε αποζητήσει τις ίδιες ελευθερίες και ειρήνη. Οι δεσμοί μας με αίμα και οικογένεια μάς ενώνουν. Η Αυστραλία είναι η πιο επιτυχημένη και αλληλένδετη πολυπολιτισμική χώρα στην υφήλιο. Το πολυπολιτισμικό μας έργο είναι μια γιορτή της ανθρωπότητας. Στηρίζεται στην καλή θέληση, στη θυσία και ανθεκτικότητα των γενεών. Η ελληνική Διασπορά είναι ένα πολύτιμο μέρος αυτής της ιστορίας» αναφέρει χαρακτηριστικά ο Σκοτ Μόρισον.\nΟ πρωθυπουργός της Αυστραλίας κλείνει το μήνυμά του με τη φράση\nΖήτω η Ελλάς!.


il manifesto: Για ποια διεθνή εμπιστοσύνη μιλά ο ΣΥΡΙΖΑ;\nΚανονικά, θα έπρεπε να αφήσουμε αυτήν την οικογενειακή υπόθεση να εξελιχθεί εντός των τειχών της. Ακουμπά όμως τη δική μας ζωή, καθώς ο ΣΥΡΙΖΑ, που διεκδικεί την κυβέρνηση προτάσσοντας το «μας εμπιστεύονται διεθνώς», υποτίθεται ότι υπερασπίζεται τα δίκαια των εργαζομένων και των λαϊκών στρωμάτων. Για ποιες θέσεις και ποιοι τους εμπιστεύονται διεθνώς; Μα για τη σταθερή πορεία της Ελλάδας στον καπιταλιστικό δρόμο ανάπτυξης, του ευρωμονόδρομου, που έφερε την κρίση, θα φέρει και την ανάκαμψη με τσακισμένα εργατικά - λαϊκά δικαιώματα, προετοιμάζοντας την επόμενη κρίση κ.λπ.\nΟ κ. Τσίπρας έσπευσε ήδη να ισχυριστεί ότι έχουν παρερμηνευτεί οι δηλώσεις του για την υπεράσπιση της Ευρωζώνης που έκανε στο Τέξας (σχετικό ρεπορτάζ στα ΝΕΑ). Ομως, η σχετική ανταπόκριση του ΑΠΕ δεν έχει διαψευστεί: «Ο κ. Τσίπρας συμμετείχε σήμερα σε συζήτηση στρογγυλής τραπέζης, με θέμα: "Συμβουλές σε μία μελλοντική κυβέρνηση", μέσα στα πλαίσια του διήμερου συνεδρίου που πραγματοποίησε το Lyndon B. Johnson School of Public Affairs, του Πανεπιστημίου του Τέξας στο Ωστιν». Γιατί πήγε εκεί; Αντιγράφουμε: «Επιδίωξη του επιτελείου Τσίπρα το τελευταίο διάστημα είναι να δημιουργηθεί ένα δίκτυο προσωπικοτήτων, διαμορφωτών της κοινής γνώμης, ακαδημαϊκών και οικονομολόγων για να διεθνοποιήσουν το ελληνικό πρόβλημα και να υποστηρίξουν επικοινωνιακά τις προτάσεις του ΣΥΡΙΖΑ πριν κληθεί να αναλάβει τη διακυβέρνηση της χώρας» («Ελευθεροτυπία»).\nΔεν είναι η πρώτη φορά ούτε και η τελευταία: «Τον περασμένο Ιανουάριο πήγε στην αμερικανική πρωτεύουσα, όπου μίλησε στο Ινστιτούτο Brookings, ενώ θα ξαναπάει τον ερχόμενο Μάρτιο για να μιλήσει στο Κέντρο Στρατηγικών και Διεθνών Σπουδών (...) Αποστολή του CSIS είναι "η προώθηση της παγκόσμιας ασφάλειας και ευημερίας, προτείνοντας διορατική στρατηγική και λύσεις πολιτικής στους διαμορφωτές των αποφάσεων", ενώ "παρέχει στρατηγικές κατευθύνσεις και επιλογές πολιτικής σε διαμορφωτές λήψης αποφάσεων σε κυβερνητικές θέσεις, διεθνείς οργανισμούς, στον ιδιωτικό τομέα και στην κοινωνία των πολιτών"» («Ελευθεροτυπία»).\nΤι λέει εκεί που πάει ο κ. Τσίπρας (δε ρωτάμε τι του λένε από διακριτικότητα μιας και ο ίδιος αποφεύγει να αναφερθεί σ' αυτό, αν και ο συνοδός του σ' αυτό το ταξίδι Γ. Βαρουφάκης δεν κρύβει λόγια).\nΑντιγράφουμε πάλι από το ΑΠΕ: «Οι τρεις πυλώνες που θα διέπουν το εθνικό σχέδιο, σύμφωνα με τον κ. Τσίπρα, είναι:\n- Η σταθεροποίηση της οικονομίας (σημείωση δική μας: με αναδιανομή στους φόρους).\n- Η αντιμετώπιση της ανθρωπιστικής κρίσης (σημείωση δική μας: με επιδόματα φτώχειας)».\nΚαι το ζουμί: «η αναδιάρθρωση της παραγωγικής βάσης της οικονομίας. Ο στόχος είναι η δημιουργία ενός μοντέλου ανάπτυξης, που θα δημιουργήσει αξιοπρεπώς αμειβόμενη και σταθερή εργασία».\nΗ επαφή με την αμερικάνικη πλευρά έχει την αξία της\nΜιλά, λοιπόν, για καπιταλισμό που θα προσφέρει αξιοπρεπώς αμειβόμενη σταθερή εργασία. Δεν είναι και λίγο, αλλά να ξέρουμε για τι πράγμα μιλάμε, για ποιο πράγμα υπάρχει η διεθνής αναγνώριση. Φτάνει όμως αυτό για να εισπράξει τη διεθνή αναγνώριση; Η απάντηση παραπέμπει στο σε ποιους δίνει διαβεβαιώσεις και από ποιους ζητά να τον στηρίξουν. Αντιγράφουμε:\n«Στο πάνελ του συνεδρίου, που οργάνωσαν οι οικονομολόγοι Τζέιμς Γκαλμπρέιθ και Γιάννης Βαρουφάκης, ήταν η Μόνικα Φρασόνι, συμπρόεδρος της κοινοβουλευτικής ομάδας Πρασίνων στο Ευρωκοινοβούλιο, ο Ρίτσαρντ Πάρκερ, καθηγητής στο Πανεπιστήμιο Χάρβαρντ και φίλος του πρώην πρωθυπουργού Γ. Παπανδρέου, ο Λάντον Τόμας, γνωστός δημοσιογράφος των "Νιου Γιορκ Τάιμς" που κατά καιρούς "πυροβολεί" με καυστικά ρεπορτάζ του για την ελληνική κρίση, ο Νόρμαν Μπίρνμπαουμ, καθηγητής στο Πανεπιστήμιο Τζορτζτάουν, ο Ιβ Λετέρμ, αναπληρωτής γενικός γραμματέας του ΟΟΣΑ κ.ά.»\nΣ' αυτό το συνέδριο, ο κ. Τσίπρας δεν έδειξε μόνο το πρόγραμμά του, έκανε και μια δεύτερη ομιλία, με θέμα «Συμβουλές σε μια μελλοντική κυβέρνηση» και μέσα από την οποία έκανε εκτενή αναφορά -που δεν πέρασε απαρατήρητη από τους αποδέκτες της - στην έκθεση του υπουργείου Οικονομικών των ΗΠΑ με τίτλο «The Report to Congress on International Economic and Exchange Rate Policies») η οποία ασκεί κριτική στη Γερμανία, γιατί, επιμένοντας σε μια πολιτική που στηρίζει τις εξαγωγές της, δημιουργεί πρόβλημα στις άλλες χώρες της ΕΕ και «εξάγει την ύφεση στην Ευρωζώνη και στον υπόλοιπο κόσμο».\nΓιατί έπρεπε να πάει στις ΗΠΑ για να επικροτήσει αυτήν την εκτίμηση; «Νομίζω για έναν ηγέτη, όπως ο κ. Τσίπρας, που κάποια στιγμή θα αναλάβει τη διακυβέρνηση της χώρας και θα βρεθεί ενώπιον δύσκολων καταστάσεων, η επαφή με την αμερικανική πλευρά έχει την αξία της», εξηγεί ο Γιάννης Βαρουφάκης.\nΑν όλα αυτά παραπέμπουν σε θεωρίες συνωμοσίας, δεν ισχύει το ίδιο για το παρακάτω κείμενο: «Το συμφέρον της Δύσης απαιτεί σήμερα την παραμονή της Ελλάδας στο ΝΑΤΟ και στην ΕΕ, ακόμη και αν (ένα μεγάλο αν) υπάρξει αποχώρησή της από την Ευρωζώνη (...) Η γεωγραφική θέση της χώρας σημαίνει ότι η εκάστοτε πολιτική της κατεύθυνση δεν θα πρέπει να θεωρείται δεδομένη» (Το κείμενο στον ιστότοπο του Stratfor ιδιωτικό αμερικάνικο κέντρο αναλύσεων και πληροφοριών... κάτι δηλαδή σαν μια ιδιωτική CIA).\nΑυτό μας βοηθά να κατανοήσουμε τι θέλει να πει ο Γιάννης Δραγασάκης όταν αναφέρει: «Αποτελεί πλέον κοινό τόπο και στην Ελλάδα και στο εξωτερικό ότι ο μόνος δρόμος για να έχουμε μια τέτοια κυβέρνηση είναι μέσω του ΣΥΡΙΖΑ. Ο ΣΥΡΙΖΑ είναι εκείνη η πολιτική δύναμη η οποία έχει τις προϋποθέσεις που της επιτρέπουν ακριβώς να ανακτήσει όχι προς όφελος του ΣΥΡΙΖΑ, αλλά προς όφελος της δημοκρατίας, προς όφελος της ίδιας της πολιτικής εμπιστοσύνης στην κοινωνία, μπορεί να διεκδικήσει μια βιώσιμη θέση της χώρας στα πλαίσια της Ευρώπης και θα μπορέσει να υλοποιεί ένα πρόγραμμα μεταρρυθμίσεων».\nΓι' αυτές του τις θέσεις στήριξης στο σύστημα χωρίς αναταράξεις έχει διεθνή αναγνώριση ο ΣΥΡΙΖΑ και όχι βεβαίως από την εργατική τάξη των χωρών που επισκέπτεται.


Τα 10 μουσικά φεστιβάλ της χρονιάς | DOC TV | documenting everyday life\nΤα 10 μουσικά ΜΟΥΣΙΚΗ φεστιβάλ της χρονιάς\nΟι Ισλανδοί ζουν με τη φιλοσοφία ότι «όλα θα πάνε καλά»\nΗ επόμενη μπορεί να είναι η «Μεγάλη Πανδημία»\nΚαμύ: Ο μεσογειακός ήλιος\nΟ ορισμός της τριτοκοσμικής χώρας\nΗ σεζόν των φεστιβάλ ξεκινάει με το Add τον Μάιο και τελειώνει με το διεθνές Sonar τον Σεπτέμβριο. Let the games begin\nADD FESTIVAL #ΑΕΡΟΔΡΟΜΙΟ #SIXDOGS #ΣΤΕΓΗ: Το μεγάλο φεστιβάλ ηλεκτρονικής μουσικής επιστρέφει, σε διοργάνωση του six d.o.g.s και της Στέγης. Με τη μορφή ενός μεγάλου πάρτι, καταλαμβάνει τον χώρο του πρώην αεροδρομίου Ελληνικού, για χορό από το σούρουπο μέχρι την αυγή. Η σύγχρονη ηλεκτρονική μουσική θα ακουστεί μέσα από DJ και live sets 20 διεθνών καλλιτεχνών: από τους Deep Dish και τη (Miss) Kittin, στη Nastia, κι από τους Ben Klock, DVS1 και Detmann, στους Kiasmos και Forest Swords. Info: ADD Festival, Σάββατο 25 Μαΐου, Πρώην Αεροδρόμιο, Αθήνα. Εισιτ.: από 34 ευρώ.\nSONAR ATHENS, ΤΟ ΜΕΓΑΛΟ ΔΙΕΘΝΕΣ ΦΕΣΤΙΒΑΛ #ELECTRONICA ΓΙΑ ΠΡΩΤΗ ΦΟΡΑ ΣΤΗΝ ΕΛΛΑΔΑ: Η ελληνική εκδοχή του Sonar, του μεγαλύτερου φεστιβάλ ηλεκτρονικής μουσικής και digital arts της Βαρκελώνης, έρχεται στην Αθήνα με σκοπό να αποτυπώσει τον ρυθμό της. Το φεστιβάλ συνδυάζει μεγάλα ονόματα ηλεκτρονικής μουσικής και πειραματικά acts από όλο τον πλανήτη, με καθιερωμένους αλλά και ανερχόμενους εγχώριους καλλιτέχνες. Στο φετινό line up θα δούμε τους: Jon Hopkins, HVOB, Unkle, Paul Kalkbrenner, Kolsch, ANNA, Foreign Beggars, HVOB, Red Axes και Worakls. Tο πρώτο Sónar της Βαρκελώνης πραγματοποιήθηκε το 1994 ενώ διοργανώνεται και σε άλλες πόλεις του κόσμου, όπως το Μπουένος Άιρες, η Κωνσταντινούπολη, το Ρέικιαβικ και το Χονγκ Κονγκ. Info: Sonar Athens, 11 - 12 Οκτωβρίου 2019. Εισιτ. από 75 ευρώ.\nΣτέρεο Νόβα, Nostos Fest 2018. Artwork – Photos @Nikko Patrelakis, Doctv Specials, All rights reserved\nEJEKT FEST: H 15η εκδοχή του EJEKT Festival καταφτάνει με κορυφαία συγκροτήματα της σύγχρονης παγκόσμιας μουσικής σκηνής. Οι The Cure επιστρέφουν στην Ελλάδα στα πλαίσια της Ευρωπαϊκής περιοδείας τους που γιορτάζει τα 40 χρόνια παρουσίας τους στη μουσική. Το line up συμπληρώνουν οι Michael Kiwanuka, Ride, Khruangbin, The Steams. Info: Eject Festival, 17 Ιουλίου, Πλατεία Νερού, Φάληρο. Εισιτ.: από 45 ευρώ.\nRELEASE ATHENS: O θρυλικός Iggy Pop, οι James, New Order, Morcheeba, Manowar, Shame, Clutch, Planet of Zeus, Black Rebel Motorcycle Club, Cypress Hill, Hozier, Roisin Murphy, Hooverphonic και αρκετοί ακόμα, θα μας χαρίσουν τις μελωδίες τους στο μεγάλο πάρτι υποδοχής του καλοκαιριού. Info: Release Athens, 31 Μαίου - 17 Ιουνίου, Πλατεία Νερού. Εισιτ.: από 32 ευρώ.\nBΙG BANG FESTIVAL 5 #ΣΤΕΓΗ #ΠΙΤΣΙΡΙΚΙΑ: Ήχοι, μελωδίες και ρυθμοί. Το μεγάλο ευρωπαϊκό φεστιβάλ μουσικής για παιδιά, έρχεται ξανά στη Στέγη με ένα πρόγραμμα που αφήνει απ’ έξω τις βαρετές πεπατημένες και γίνεται παιχνίδι ακουστικής περιπέτειας. Μέσα από συναυλίες, ηχητικές εγκαταστάσεις και εργαστήρια, τα παιδιά από 0 έως 12ετών, εξερευνούν τα διαφορετικά στυλ και είδη μουσικής, ενώ σημαντικοί μουσικοί ανοίγουν μουσικό διάλογο και μοιράζονται μαζί τους τη σκηνή. Info: Big Bang Festival 5, 24-26 Μαίου, Στέγη Ιδρύματος Ωνάση. Εισιτ.: έως 5 ευρώ και δωρεάν δράσεις.\nROCKWAVE FESTIVAL: To Rockwave Festival κλείνει τα 25 του χρόνια και επιστρέφει. Τα πρώτα ονόματα που έχουν ανακοινωθεί ως τώρα είναι η τραγουδίστρια LP και ο μουσικός παραγωγός και dj Kavinsky. Περισσότερες πληροφορίες αναμένονται σύντομα. Info: Rockwave festival, 22 Ιουνίου, Terra Vibe, Μαλακάσα. Εισιτ.: από 35 ευρώ.\nBORDERLINE FESTIVAL #ΣΤΕΓΗ #ROMANTSO #ΑΓΓΛΙΚΑΝΙΚΗ ΕΚΚΛΗΣΙΑ: Το φεστιβάλ των ορίων ενώνει φέτος Ανατολή και Δύση σε συνεργασία με το φεστιβάλ μουσικής της Βηρυτού Irtijal, συγκεντρώνοντας ορισμένα από τα πιο ενδιαφέροντα ονόματα της διεθνούς σκηνής, που ξεπερνούν τις υπάρχουσες στερεοτυπικές δομές. Στο επίκεντρο βρίσκονται πάντα ο πειραματισμός και ο αυτοσχεδιασμός ενώ φέτος οι ηχητικές αναζητήσεις θα ακολουθήσουν μια μεγάλη διαδρομή μέσα στην πόλη με δράσεις εντός και εκτός του κτιρίου της Στέγης, από τη Γερμανική Ευαγγελική Εκκλησία, μέχρι και το Ρομάντσο. Info: Borderline Festival, 3-7 Απριλίου. Εισιτ.: 5-10 ευρώ.\nSUMMER NOSTOS FESTIVAL #ΕΛΕΥΘΕΡΗ ΕΙΣΟΔΟΣ: Το πολυσυλλεκτικό φεστιβάλ που αγαπά τη μουσική, φέτος μας φέρνει από indie rock, folk, pop, R&B, country μέχρι κλασική και οπερέτες. Oι Neneh Cherry, Rita Wilson, Low, Soap&Skin, Andrew Bird κ.ά. συναντούν τη Μήδεια του Νίκου Κυπουργού, την κίνηση του Akram Khan, το Schoolwave, το τζαζ σχήμα Mihalis Kalkanis Group, τη νέα σύνθεση του Bryce Dessner (The National) με τον Ernő Rubik – δημιουργό του ομώνυμου κύβου. Info: Summer Nostos Festival, 23-30 Ιουνίου, ΚΠΙΣΝ. Είσοδος δωρεάν.\nATHENS JAZZ FESTIVAL #ΤΕΧΝΟΠΟΛΗ: Το Athens Technopolis Jazz Festival συμπληρώνει φέτος 19 χρόνια και φιλοξενεί jazz τάσεις από κάθε σημείο του πλανήτη. και φέτος, η πρώτη μέρα του φεστιβάλ (Δευτέρα 27 Μαΐου 2019) είναι αφιερωμένη αποκλειστικά στην ελληνική μουσική παρουσιάζοντας στο κοινό τα καλύτερα σχήματα που έχει να επιδείξει η ελληνική jazz σκηνή. Info: Athens Jazz Festival, 27 Μαΐου - 2 Ιουνίου, Τεχνόπολη Δήμου Αθηναίων. Είσοδος δωρεάν.\nPLISSKEN FESTIVAL #ΤΕΧΝΟΠΟΛΗ: 2 ημέρες, 34 ονόματα, ένα εισιτήριο. Το Plissken επιστρέφει και μαζί του φέρνει τον θρύλο της ηλεκτρονικής μουσικής Giorgio Moroder, που έρχεται για πρώτη φορά την Ελλάδα. Το line up συμπληρώνουν οι: Loyal, Black Athena, D. Tiffany, Triptides, Object Blue, Black Milk, Boy Harsher, Ana Helder, Giant Swan, Kap Bambino, Bombino, Inga Mauer, K-X-P, Prison Religion, Jane Fitz, Nicola Cruz, Jacques Greene, Violet, Poldoore, Lebanon Hanover, Lena Willikens, Donny Benet, The Black Madonna, Tinariwen, Rone, Mehmet Aslan, Interstellar Funk, Deena Abdelwahed, Peter Bjorn and John, Lena Willikens, Khidja, Optimo, Tinariwen, Hunee. Info: Plissken Festival, 26-27 Ιουνίου, Τεχνόπολη Δήμου Αθηναίων. Εισιτήριο 2ημέρου.: 40 ευρώ.\nΟι συναυλίες του καλοκαιριού\nLive: Αλκίνοος Ιωαννίδης στο ΚΠIΣΝ\nΟι μουσικές του Μαΐου σε μία playlist


Αποπροσωποποίηση* - Press Publica | Δημοσιογραφία για το δημόσιο συμφέρον\nΑρχική Παρεμβάσεις Αποπροσωποποίηση*\nΠέφτουν πάνω του όλοι μαζί, όπως σφήκες πεινασμένες και διψασμένες έναν άνυδρο Αύγουστο. Τηλεφωνήματα απεγνωσμένων -για ένα ραντεβού, αν γίνεται αύριο κιόλας ή σήμερα!\nΠότε θ’ αρχίσει χημειοθεραπεία γιατρέ; Ο χειρουργός μας είπε πως χτες έπρεπε να έχει αρχίσει! Και ηακτινοθεραπεία; Ο άλλος γιατρός μας είπε πως δε μπορεί να αρχίσει πριν περάσουν τρεις μήνες. Αν δεν αρχίσει αμέσως, κινδυνεύει, έ;\n-Είναι σοβαρά γιατρέ, δε μπορεί να περιμένει!\n-Πόσο θα ζήσει γιατρέ;\n-Όχι δε με νοιάζει πόσο θα ζήσει, αρκεί να μην πονάει!\n-Θα μπορέσει να μπεί γρήγορα γιατρέ; Τι πρέπει να κάνουμε; Ό,τι χρειαστεί είμαι\nδιατεθειμένος! Εσείς να μας πείτε -καταλαβαίνετε τι εννοώ, έ; Σε σας στηριζόμαστε. Είστε\nμικροί θεοί για μας…\nΆνθρωποι σακατεμένοι ζητώντας ένα πιστοποιητικό αναπηρίας για ένα «σωτήριο» επίδομα -απο αυτό περιμένω να ζήσω γιατρέ, το καταλαβαίνετε;\nΛαβύρινθες διαδικασίες για την προμήθεια ενός «θαυματουργού» φαρμάκου που θαύμα δε μπορεί να κάνει -πότε μαρτυρούνται και «πιστοποιήθηκαν» θαύματα μετά τον Ναζωραίο;\nΆρρωστοι βαριά, χωρίς καταφύγιο άλλο από το δημόσιο, συνωστίζονται στα εξωτερικά ιατρεία, στα επείγοντα, στα χειρουργεία, στους βουρκωμένους θαλάμους νοσηλείας· για μια όποια θέση στο σκληρό τοπίο που γίνεται κάθε μέρα διάδρομος υπογειώσεων -όχι απογειώσεων ή προσγειώσεων. Συνωστισμός· στο κρανίο του.\nΜόνος καθαρτήρας ο θάνατος· ανοίγει χώρο για τους επόμενους υποψήφιους. Πόσες αποφάσεις παράβασης, περίβασης, υπέρβασης να χωρέσει αυτό το κρανίο, πριν εκραγεί; Προς τα πού θα κινηθούν τα θραύσματα; Η Γραφειοκρατία κωφεύει -γι’ αυτό άλλωστε δεν επινοήθηκε από τους Γάλλους επαναστάτες στα 1789; Να αποκόψει την εξουσία από τον πελάτη-εξουσιαζόμενο υπήκοο, μετατρέποντάς τον σε Πολίτη. Citoyen! Χα!\nΟ γιατρός μοιάζει να έχει χαθεί· στο στόμα του αφρός, τα μάτια του γυρισμένα πάνω. Η επόμενη επισκέπτρια τον κοιτάζει έντρομη -λες να ξεσπάσει σε μένα; Ξαφνικά το βλέμμα του μαλακώνει, η φωνή του σπάει σε ρωγμές· μοιάζει να κοιτάζει κάπου μακριά. Μιλά τώρα απαλά στο τηλέφωνο. Ο γιος του φεύγει ξανά στην ξενιτιά· ίσως ο νεαρός γιατρός ακολουθήσει άλλο υπόδειγμα. Να διακοπεί κάποτε ο κύκλος των εξαχνωμένων γιατρών.\n*Τυπικό σύμπτωμα επικειμένου ή εγκατεστημένου συνδρόμου επαγγελματικής εξουθένωσης (burnout)\nΠροηγούμενο άρθροΒρετανία: Στο φως σπάνιος θησαυρός, κρυμμένος κάτω από τα πλήκτρα πιάνου\nΕπόμενο άρθροΑφγανιστάν: Δεκάδες στρατιώτες νεκροί από επίθεση μεταμφιεσμένων Ταλιμπάν


ΖΕΙΔΩΡΟΝ: Νέα βόμβα Βαρουφάκη: "οι Ευρωπαίοι ήθελαν ασάφειες, για να περάσουν τη συμφωνία από τα κοινοβούλιά τους"! (βίντεο)\nασάφειες, δηλώνοντας περήφανος γι' αυτές τις "δημιουργικές ασάφειες". Όπως είπε, και οι Ευρωπαίοι ήθελαν ασάφειες, για να περάσουν τη συμφωνία από τα κοινοβούλιά τους.\nΣτη μαγνητοσκοπημένη συνέντευξή του που προβλήθηκε σε δόσεις σήμερα το πρωί από την πρωινή εκπομπή του ΑΝΤ1 ο υπουργός Οικονομικών, Γιάννης Βαρουφάκης είπε πολλά ενδιαφέροντα,αλλά και... προκλητικά:\nΤη συνέντευξη παρακολούθησαν και σχολίασαν στη συνέχεια οι δημοσιογράφοι Χρ. Ράπτης και Αν. Πετρόπουλος,ο δεύτερος μάλιστα εξέφρασε την άποψη ότι μπορεί να μην είναι υπουργός μέχρι τη Δευτέρα μ' αυτά που είπε για τους Ευρωπαίας που ήθελαν τις ασάφειες στη συμφωνία...\nΩς επιτυχία χαρακτήρισε στην πρώτη του τηλεοπτική συνέντευξη ο υπουργός Οικονομικών Γιάνης Βαρουφάκης την πρόσφατη συμφωνία στις Βρυξέλλες για την τετράμηνη παράταση της δανειακής σύμβασης.\n«Η χώρα εδώ και χρόνια σύρεται μέσα σε μια μνημονιακή πολιτική. Η ανθρωπιστική κρίση δεν αφήνει τις χώρες τις Ευρωζώνης να έχουν μια ελπίδα» είπε, προσθέτοντας πως «υπήρξαν υπουργοί Οικονομικών που ενώ ασκούσαν κριτική εναντίον μας κατά τη διάρκεια του Eurogroup, στη συνέχεια -στο περιθώριο της συνεδρίασης- μάς έδιναν συγχαρητήρια για τα όσα πετύχαμε».\nΣχολιάζοντας το αποτέλεσμα των εκλογών τόνισε πως «ο λαός μάς έδωσε εντολή για κατάργηση του μνημονίου».\nΟ Γιάνης Βαρουφάκης έκανε λόγο για επιτυχία της Ελλάδας στις διαπραγματεύσεις την ώρα που στην αρχή οι Ευρωπαίοι εταίροι συμπεριφέρονταν σαν να μην είχαν γίνει εκλογές. Ένα από αυτό που μας είπαν ήταν ότι με τις εκλογές «δεν αλλάζει τίποτα, είστε σ' ένα πρόγραμμα σε μια συμφωνία με εταίρους και πρέπει να την εφαρμόσετε».\nΟ Έλληνας ΥΠΟΙΚ τόνισε μεταξύ άλλων ότι εάν έλεγαν ναι σε αυτό τότε «θα κάναμε το καλύτερο στη Χρυσή Αυγή, στη Λεπέν… σε όλους τους αντιευρωπαϊστές».\n«’Ας καταργήσουμε τις εκλογές’ είπα κάποια στιγμή στον Σόιμπλε» ανέφερε ο υπουργός Οικονομικών και πρόσθεσε: «Θέσαμε βέτο σε δύο Eurogroup σε μια συζήτηση επί κανονισμών. Μετά από αυτή την πολύ μεγάλη σύγκρουση πετύχαμε να αλλάξουμε τους συσχετισμούς… Ξαφνικά ήμασταν στη συντριπτική πλειοψηφία, από εκεί που ήμασταν απομονωμένοι».\n«Εγώ δεν ήμουν μέλος του ΣΥΡΙΖΑ ούτε είμαι μέχρι σήμερα. Η σύγκλισή μου έγινε τα προηγούμενα δύο τρία-χρόνια με τον Αλέξη Τσίπρα» συνέχισε ο κ. Βαρουφάκης.\nΑναφερόμενος στη διαπραγματευτική μέθοδο της προηγούμενης κυβέρνησης, εκτίμησε ότι «μειώναμε τη διαπραγματευτική μας ισχύ. Ο ελληνικός λαός καταλαβαίνει ότι ανέδειξε μια κυβέρνηση που θα έλεγε όχι. To μνημόνιο τελείωσε».\nΕξήγησε ότι για τον ίδιο το μνημόνιο «αναφέρεται στη λογική του ότι ένα πτωχευτικό κράτος εάν του δώσεις το μεγαλύτερο δάνειο της Ευρώπης υπό όρους λιτότητας, δεν μπορεί να το αποπληρώσει. Αυτό είναι το μνημόνιο. Η δανειακή συμφωνία γίνεται μαζί με μια σειρά από μέτρα, το memorandum, και είναι τα κριτήρια όπου βασίζεται η κρίση αξιολόγησης. Πρόκειται για την απαξίωση της έννοιας της μεταρρύθμισης».\nΣτο σχόλιο ότι η συμφωνία που έγινε στις Βρυξέλλες είναι γεμάτη ασάφειες ο κ. Βαρουφάκης απάντησε: «Eίναι όντως γεμάτη ασάφειες. Πρόκειται για δημιουργική ασάφεια. Από τις Βρυξέλλες μου λένε ‘καταλαβαίνουμε το οικονομικό σκεπτικό που μας παρουσιάζεις δεν γίνεται να έχεις πλεόνασμα 4% θα καταστρέψεις την κοινωνία. Αλλά αν εάν βάλουμε ένα νούμερο ή αν πούμε ότι καταργείται η προηγούμενη δέσμευση, η συμφωνία θα καταστραφεί ή δεν θα ψηφιστεί. Για να το περάσουμε εμείς από τη Βουλή μας από τον θεσμό μας, πρέπει να έχει ασάφειες’. Εγώ θέλω να είμαι ο πρώτος ΥΠΟΙΚ που δεν θα αναφερθώ σε νούμερο εάν δεν μπορώ να το πετύχω. Πρέπει να χαίρεστε που δεν είπαμε συγκεκριμένο νούμερο».\nΠροανήγγειλε ότι δεν θα υπάρξει αύξηση του ΦΠΑ σε νησιά, φάρμακα, παραμεθόριες περιοχές, σε βιβλία και έντυπα. «Θα ψάξουμε κάποιο φορολογικό συντελεστή σε άνευ σημασίας προϊόντα» είπε.\n«Σε μια πραγματική δημοκρατία αυτά τα μνημόνια είναι ένα απαράδεκτο συνονθύλευμα νομικών παρατυπιών ή παρανομιών» σημείωσε.\nΠαράλληλα, αποκάλυψε ένα περιστατικό που συνέβη με Γερμανό αστυνομικό στο Βερολίνο, ο οποίος τον συνόδεψε σε μια από τις μετακινήσεις του. Όπως είπε ο Γιάνης Βαρουφάκης, ο αστυνομικός τού ανέφερε πως «είναι καλό που επιχειρείτε να αλλάξετε την Ευρώπη, καθώς αυτό θα ωφελήσει και τη Γερμανία». Επιπλέον, ο υπουργός Οικονομικών ξεκαθάρισε πως δεν έχει αστυνομική προστασία και ότι αν ποτέ συμβεί κάτι τέτοιο, τότε θα υποβάλει την παραίτησή του.


Παρέμβαση του Δήμου Ιλίου στη Lidl για την ηλικιωμένη που έκλεψε προϊόντα επειδή πεινούσε. "Δε θα υπάρξει συνέχεια" λέει η εταιρία - ΔΥΤΙΚΗ ΟΧΘΗ\nΑρχικήΤΟΠΙΚΕΣ ΕΙΔΗΣΕΙΣΙΛΙΟΝΠαρέμβαση του Δήμου Ιλίου στη Lidl για την ηλικιωμένη που έκλεψε προϊόντα...\nΠαρέμβαση του Δήμου Ιλίου στη Lidl για την ηλικιωμένη που έκλεψε προϊόντα επειδή πεινούσε. “Δε θα υπάρξει συνέχεια” λέει η εταιρία\nΤην άμεση παρέμβαση του Δήμου Ιλίου προκάλεσε το θέμα με την ηλικιωμένη γυναίκα από το Καματερό, που η πείνα και η στέρηση την οδήγησαν να κλέψει τρόφιμα από αλυσίδα σούπερ μάρκετ στην περιοχή του Ιλίου.\nΜε πρωτοβουλία του δημάρχου Νίκου Ζενέτου, ο πρόεδρος του Δημοτικού Συμβουλίου Γιάννης Χαραλαμπόπουλος μετέβη στο σούπερ μάρκετ, από όπου ζήτησε από τον υπεύθυνο την απόσυρση της μήνυσης για κοινωνικούς λόγους, επισημαίνοντας τον βαθμό της ανέχειας που οδήγησε την ηλικιωμένη γυναίκα να προβεί σε τέτοια πράξη.\n“Προφανώς και οι νόμοι είναι ίδιοι για όλους, όμως φανταστείτε τη μεγάλη ανέχεια αυτής της γυναίκας για να κάνει κάτι τέτοιο, φανταστείτε την ντροπή, τον πόνο και την ανάγκη της” σημείωσε, ζητώντας κατανόηση και συμπόνοια.\nΥπενθυμίζεται, ότι η ηλικιωμένη γυναίκα, που είναι δημότης Καματερού, βρέθηκε σε σούπερ μάρκετ στην περιοχή του Ιλίου, από όπου πήρε κρυφά λίγο κρέας και τυρί, καθώς δεν είχε χρήματα και πεινούσε. Υπάλληλοι του καταστήματος την εντόπισαν και ο υπεύθυνος κάλεσε την αστυνομία.\nΑπό την πλευρά της η εταιρία τόνισε ότι ο υπεύθυνος του καταστήματος έκανε αυτό που προβλέπεται σε τέτοιες περιπτώσεις, ενώ μετά τον σάλο που ξέσπασε στα social media αναγκάστηκε να εκδώσει ανακοίνωση που αναφέρει:


PANAYIOTIS TELEVANTOS: ΟΡΑΤΟΣ Ο ΚΙΝΔΥΝΟΣ ΔΙΑΣΠΑΣΗΣ ΤΗΣ ΟΡΘΟΔΟΞΙΑΣ\nΟΡΑΤΟΣ Ο ΚΙΝΔΥΝΟΣ ΔΙΑΣΠΑΣΗΣ ΤΗΣ ΟΡΘΟΔΟΞΙΑΣ\nΤου κ. Γιώργου Ν. Παπαθανασόπουλου\nΟρατός είναι ο κίνδυνος διάσπασης της Ορθοδοξίας. Αιτία το ουκρανικό εκκλησιαστικό ζήτημα. Οι Ουκρανοί είναι χωρισμένοι σε μία κανονική Εκκλησία, εξαρτώμενη από το Πατριαρχείο της Μόσχας, δύο σχισματικές Ορθόδοξες και μία Ρωμαιοκαθολική (Ουνίτικη), προσαρτημένη στο Βατικανό. Η φιλοδυτική κυβέρνηση της Ουκρανίας επιδιώκει να λύσει το εκκλησιαστικό ζήτημα στη χώρα με βάση την αντιπαράθεσή της προς τη Ρωσία σε πολιτικό και στρατιωτικό επίπεδο.\nΗ Ουκρανική κυβέρνηση καλλιεργεί τον εθνικισμό και τον αντιρωσικό φανατισμό, με παράλληλο αναπροσανατολισμό της συνείδησης του λαού προς τη Δύση, κατά το πρότυπο των όμαιμων σλαβικών λαών της Πολωνίας και της Κροατίας. Το καλλιεργούμενο στην Ουκρανία μίσος εναντίον της Ρωσίας εξυπηρετεί την γεωπολιτική της Δύσης, η οποία επιδιώκει τον όσο γίνεται μεγαλύτερο περιορισμό της επιρροής της μεγαλύτερης σλαβικής και Ορθόδοξης χριστιανικής χώρας.\nΣτην επιδίωξη αυτή της Δύσης επιστρατεύθηκε το Φανάρι. Υπάρχει σαφής ανάμιξη της πολιτικής στο εκκλησιαστικό ζήτημα της Ουκρανίας. Μετά από το αίτημα της κυβέρνησης της Ουκρανίας να δώσει Αυτοκεφαλία στους Ορθοδόξους (και τους Ουνίτες;) της χώρας το Φανάρι υλοποιεί την προς αυτήν υπόσχεσή του. Αντιπροσωπεία του, υπό τον Μητροπολίτη Περγάμου Ιωάννη, επισκέπτεται τα Πατριαρχεία και τις Αυτοκέφαλες Εκκλησίες και επιχειρηματολογεί υπέρ της άποψης της ουκρανικής κυβέρνησης.\nΑπό την άλλη πλευρά ο «υπουργός εξωτερικών» του Πατριαρχείου της Μόσχας, Μητροπολίτης Βολοκολάμσκ Ιλαρίωνας επίσης επισκέπτεται τα Πατριαρχεία και τις Αυτοκέφαλες Εκκλησίες. Εξηγεί τις απόψεις της Ρωσικής Εκκλησίας επί του Ουκρανικού εκκλησιαστικού ζητήματος και επισημαίνει τους κινδύνους διάσπασης της Ορθοδοξίας. Επίσης ο ίδιος ο Πατριάρχης Μόσχας κ. Κύριλλος επικοινωνεί για το θέμα με πολιτικούς ηγέτες διαφόρων κρατών, μεταξύ των οποίων πρόσφατα με τον Βούλγαρο Πρόεδρο Ρούμεν Ράντεφ και με τον κ. Νικ. Κοτζιά.\nΤο εκκλησιαστικό θέμα της Ουκρανίας είναι σοβαρότατο από κάθε άποψη. Δεν έχει καμία σχέση με αυτό της Εσθονίας. Και όχι μόνο λόγω διαφοράς μεγέθους των δύο χωρών και των Ορθοδόξων στην κάθε μία. Είναι θέμα συνέχειας της παράδοσης των Ρώσων Ορθοδόξων, αφού γενέσια πόλη της πίστης τους έχουν το Κίεβο.\nΟ Μητροπολίτης Περγάμου προτείνει το Φανάρι, κατά τα όσα έπραξε στην Εσθονία, να προχωρήσει στην Αυτοκεφαλία της Εκκλησίας της Ουκρανίας. Εκτιμά ότι, όπως στην Εσθονία, θα υπάρξει με το Πατριαρχείο της Μόσχας για δυο–τρία χρόνια κάποια αναταραχή, αλλά στο τέλος θα καθιερωθεί η Αυτοκεφαλία στην Ουκρανία και θα επανέλθει η ηρεμία στην Ορθοδοξία....\nΗ εκτίμησή του είναι ανεύθυνη και επιπόλαιη. Είναι υπαρκτός ο κίνδυνος μόνιμης διάσπασης της Ορθοδοξίας με βάση τον εθνοφυλετισμό, από τη μία οι Ελληνικές Εκκλησίες και από την άλλη οι Σλαβικές. Είναι τραγικό το Φανάρι από τη μία να ισχυρίζεται ότι, με την αναγνώριση των σχισματικών Ουκρανών, επιδιώκει την ενότητα της Ορθοδοξίας και από την άλλη να την υπονομεύει, προκαλώντας διακοπή της κοινωνίας με τους κανονικούς Ορθοδόξους Χριστιανούς!..-\nLabels: ΒΟΛΟΚΟΛΑΜΣΚ, ΖΗΖΙΟΥΛΑΣ, ΟΙΚΟΥΜΕΝΙΣΜΟΣ, ΟΥΚΡΑΝΙΑ, ΠΑΠΑΘΑΝΑΣΟΠΟΥΛΟΣ, ΠΑΤΡΙΑΡΧΗΣ ΒΑΡΘΟΛΟΜΑΙΟΣ, ΡΩΣΙΑ, ΣΥΝΕΡΓΑΣΙΕΣ\nΕΞΟΡΙΣΤΗΚΕ, ΑΡΑΓΕ, Η ΜΕΤΑΝΟΙΑ ΕΝΤΕΛΩΣ ΑΝΤΙ ΠΙΝΑΚΙΟ...\nΗ ΙΕΡΑ ΣΥΝΟΔΟΣ ΓΙΑ ΤΙΣ ΦΟΝΙΚΕΣ ΠΥΡΚΑΓΙΕΣ\nΕΚΚΛΗΣΗ ΣΕ ΟΛΟΥΣ ΝΑ ΒΟΗΘΗΣΟΥΝ ΤΟ "ΛΥΡΕΙΟ ΙΔΡΥΜΑ"\nΑΝΑΚΟΙΝΩΣΗ ΤΟΥ ΛΥΡΕΙΟΥ ΙΔΡΥΜΑΤΟΣ\nΛΕΧΘΕΝΤΑ ΚΑΙ ΠΡΑΧΘΕΝΤΑ ΤΟΥ ΜΕΓΑΛΟΥ ΟΙΚΟΥΜΕΝΙΣΤΟΥ Κ...\nΑΓΙΟΣ ΓΡΗΓΟΡΙΟΣ ΠΑΛΑΜΑΣ, Ο ΧΡΙΣΤΙΑΝΙΣΜΟΣ ΕΙΝΑΙ Η Α...\nΤΟ ΠΝΕΥΜΑΤΙΚΟ ΜΗΝΥΜΑ ΑΠΟ ΤΙΣ ΠΥΡΚΑΓΙΕΣ ΣΤΗΝ ΚΙΝΕΤΑ...\nΑΥΓΟΥΣΤΟΣ, Ο ΜΗΝΑΣ ΤΗΣ ΠΑΝΑΓΙΑΣ\nΠΑΡΑΚΟΛΟΥΘΟΥΜΕ, ΜΕ ΜΕΓΑΛΗ ΑΓΩΝΙΑ, ΤΙΣ ΕΞΕΛΙΞΕΙΣ ΣΤ...\nΘΕΙΑ ΛΕΙΤΟΥΡΓΙΑ ΣΤΟΝ Ι. ΝΑΟ ΤΩΝ ΑΓΙΩΝ ΓΕΩΡΓΙΟΥ ΚΑΙ...\nΕΙΝΑΙ ΔΟΚΙΜΟΣ ΜΟΝΑΧΟΣ Ο κ. ΧΡΙΣΤΟΦΙΑΣ;\nΑΝΟΙΧΤΗ ΕΠΙΣΤΟΛΗ ΟΙΚΟΓΕΝΕΙΑΣ ΖΑΧΑΡΙΟΥ\nΟΣΙΑ ΣΟΦΙΑ ΤΗΣ ΚΛΕΙΣΟΥΡΑΣ, ΜΕΤΑΝΟΗΣΤΕ ΓΙΑΤΙ ΤΑ ΣΥΝ...\nΡΕ ΤΟ ΔΙΑΒΟΛΟ! ΠΩΣ ΚΑΤΟΡΘΩΝΕΙ ΚΑΙ ΑΠΟΠΡΟΣΑΝΑΤΟΛΙΖΕ...\nΓΕΡΟΝΤΑΣ ΑΘΑΝΑΣΙΟΣ ΜΥΤΙΛΗΝΑΙΟΣ, ΤΙΜΩΡΕΙ Ο ΘΕΟΣ;\nΣΤΑΖΟΥΝ ΑΙΜΑ ΑΘΩΩΝ ΑΝΘΡΩΠΩΝ ΤΑ ΧΕΡΙΑ ΣΟΥ\nΑΓΙΟΣ ΙΑΚΩΒΟΣ ΤΣΑΛΙΚΗΣ, Η ΕΞΟΜΟΛΟΓΗΣΗ ΠΡΕΠΕΙ ΝΑ ΠΡ...\nΣΥΛΛΑΛΗΤΗΡΙΟ ΚΑΤΑ ΤΗΣ ΣΥΜΦΩΝΙΑΣ ΤΩΝ ΠΡΕΣΠΩΝ ΣΤΗΝ Κ...\nΙΕΡΟΣ ΧΡΥΣΟΣΤΟΜΟΣ, ΤΙΠΟΤΕ ΔΕΝ ΕΙΝΑΙ ΤΟΣΟ ΜΕΓΑΛΟ ΟΣ...\nΜΟΝΟΝ Η ΜΕΤΑΝΟΙΑ ΓΙΑ ΤΗΝ ΣΥΛΛΟΓΙΚΗ ΑΜΑΡΤΙΑ ΘΑ ΦΕΡΕ...\nΤΟΣΟ ΕΥΓΛΩΤΤΟ! ΤΑ ΚΑΣΤΡΑ ΠΡΟΔΙΔΟΝΤΑΙ ΠΑΝΤΑ ΑΠΟ ΜΕΣ...\nΙΕΡΟΣ ΧΡΥΣΟΣΤΟΜΟΣ, ΚΑΝΕΙΣ ΚΑΙ ΤΙΠΟΤΕ ΝΑ ΜΗ ΣΕ ΦΟΒΙ...\nΟ ΣΕΒ. ΚΑΛΑΒΡΥΤΩΝ ΝΑ ΑΝΑΚΑΛΕΣΕΙ ΤΗΝ ΑΠΟΦΑΣΗ ΤΟΥ ΝΑ...\nΦΩΝΗ ΕΚ ΤΟΥ ΤΑΦΟΥ! Ο π. ΕΠΙΦΑΝΙΟΣ ΘΕΟΔΩΡΟΠΟΥΛΟΣ ΜΕ...\nΜΑΚΑΡΙΩΤΑΤΕ ΑΡΧΙΕΠΙΣΚΟΠΕ ΑΘΗΝΩΝ κ. ΙΕΡΩΝΥΜΕ, Ο ΘΕΟ...\nΠΡΩΤΟΦΑΝΗΣ ΑΣΕΒΕΙΑ ΠΡΙΝ ΤΗΝ ΘΕΟΜΗΝΙΑ\nΒΙΒΛΙΟΚΡΙΣΙΕΣ, ΦΙΛΟΚΑΛΙΑ ΤΩΝ ΙΕΡΩΝ ΝΗΠΤΙΚΩΝ, ΤΟΜΟΣ...\nΓΕΡΟΝΤΑΣ ΕΦΡΑΙΜ ΑΡΙΖΟΝΑΣ, Η ΤΑΠΕΙΝΩΣΗ ΕΙΝΑΙ Η ΠΙΟ ...\nΑΘΕΟΛΟΓΗΤΗ ΚΡΙΤΙΚΗ ΚΑΤΑ ΤΟΥ ΣΕΒ. ΚΑΛΑΒΡΥΤΩΝ ΓΙΑ ΤΙ...\nΗ ΕΛΛΑΔΑ ΚΑΤΑΣΤΡΕΦΕΤΑΙ ΑΠΟ ΒΡΟΧΕΣ ΚΑΙ... ΠΥΡΚΑΪΕΣ!...\nΟ ΟΜΟΓΕΝΗΣ ΒΑΣΙΛΗΣ ΜΑΙΛΛΗΣ ΜΟΛΙΣ 11 ΕΤΩΝ ΑΠΟ ΤΗΝ Φ...\nΑΓΙΟΣ ΘΕΟΦΑΝΗΣ Ο ΕΓΚΛΕΙΣΤΟΣ, ΟΙ ΥΒΡΕΙΣ ΕΙΝΑΙ ΙΑΜΑΤ...\nΤΟ ΑΙΜΑ ΝΕΡΟ ΔΕΝ ΓΙΝΕΤΑΙ!\nΗ ΠΡΟΔΟΣΙΑ ΣΤΟ ΣΚΟΠΙΑΝΟ ΔΕΝ ΠΡΕΠΕΙ ΝΑ ΕΠΑΝΑΛΗΦΘΕΙ ...\nΣΧΟΛΙΟ ΓΙΑ ΤΙΣ ΦΟΝΙΚΕΣ ΠΥΡΚΑΙΕΣ ΤΗΣ ΑΤΤΙΚΗΣ\nΤΑ ΛΕΓΕΙ ΟΛΑ!\nΑΜΕΡΙΚΗΣ ΔΗΜΗΤΡΙΟΣ: “ΕΙΜΑΣΤΕ ΣΤΟ ΠΛΕΥΡΟ ΤΩΝ ΠΛΗΓΕΝ...\nΑΓΙΟΣ ΙΩΑΝΝΗΣ ΤΗΣ ΚΡΟΣΤΑΝΔΗΣ, ΜΟΝΟΝ Η ΟΡΘΟΔΟΞΙΑ ΟΔ...\nΑΞΙΟΙ ΚΑΘΕ ΕΠΑΙΝΟΥ Ο ΜΗΤΡΟΠΟΛΙΤΗΣ ΚΥΚΚΟΥ ΚΑΙ Ο ΑΡΧ...\nΚΑΙΓΕΤΑΙ Η ΕΛΛΑΔΑ ΜΑΣ!\nΜΕΤΑΘΕΣΗ ΑΞΙΩΜΑΤΙΚΟΥ ΕΠΕΙΔΗ ΕΙΝΑΙ ΠΑΤΡΙΩΤΗΣ ΚΑΙ ΕΥ...\nΟΣΙΟΣ ΠΑΙΣΙΟΣ ΑΓΙΟΡΕΙΤΗΣ, ΜΕ ΕΝΑ ΠΑΞΙΜΑΔΙ ΠΑΜΕ ΣΤΟ...\nΑΣΤΟΧΗ ΚΡΙΤΙΚΗ ΣΕ ΒΑΡΟΣ ΤΩΝ ΙΕΡΑΡΧΩΝ ΤΗΣ ΑΡΧΙΕΠΙΣΚ...\nΑΛΗΘΕΙΑ! ΠΟΥ ΦΤΑΣΑΜΕ; ΤΙ ΚΑΤΑΝΤΙΑ!\nΟ π. ΠΑΙΣΙΟΣ ΚΑΙ Η ΠΟΛΙΤΙΚΗ\nΜΕΓΑΣ ΑΝΤΩΝΙΟΣ, ΟΤΑΝ Η ΨΥΧΗ ΓΝΩΡΙΣΕΙ ΤΗΝ ΚΑΚΙΑ ΤΗΝ...\nΣΧΟΛΙΟ ΓΙΑ ΤΟΝ ΟΙΚΟΥΜΕΝΙΣΜΟ ΚΑΙ ΤΟ ΚΑΘΕΣΤΩΣ ΤΗΣ ΙΕ...\nΑΠΟΔΟΚΙΜΑΣΤΗΚΕ ΑΓΡΙΑ Ο ΚΑΜΜΕΝΟΣ ΣΤΗΝ ΚΥΠΡΟ\nπ. ΣΕΡΑΦΕΙΜ ΡΟΟΥΖ: ΟΙ ΟΡΘΟΔΟΞΟΙ ΔΕΝ ΕΧΟΥΝ ΚΟΙΝΗ “Α...\nΟΣΙΟΣ ΠΑΙΣΙΟΣ ΑΓΙΟΡΕΙΤΗΣ, Η ΩΡΑ ΤΟΥ ΘΑΝΑΤΟΥ ΕΙΝΑΙ ...\nΟ ΣΕΒ. ΠΡΟΥΣΣΗΣ ΕΛΠΙΔΟΦΟΡΟΣ ΚΑΙ Η ΚΑΚΟΔΟΞΙΑ ΟΤΙ Ο ...\nΓΕΓΟΝΟΣ ΚΑΙ ΣΧΟΛΙΟ: Η ΜΠΑΛΑ ΤΟΥ ΜΟΥΝΤΙΑΛ ΠΟΔΟΣΦΑΙΡ...\nΗ ΜΑΚΕΔΟΝΙΑ ΕΙΝΑΙ ΕΛΛΗΝΙΚΗ. ΤΟ ΜΑΡΤΥΡΟΥΝ ΟΙ ΕΠΙΓΡΑ...\nΙΕΡΟΣ ΧΡΥΣΟΣΤΟΜΟΣ, ΑΣ ΖΗΣΟΥΜΕ ΣΥΜΦΩΝΑ ΜΕ ΤΟ ΘΕΛΗΜΑ...\nΝΕΟ ΚΡΟΥΣΜΑ ΕΚΚΟΣΜΙΚΕΥΣΗΣ ΤΟΥ ΜΗΤΡΟΠΟΛΙΤΗ ΣΙΚΑΓΟΥ ...\nΧΑΡΜΟΣΥΝΑ ΝΕΑ! Η ΜΑΧΗ ΓΙΑ ΤΗΝ ΜΑΚΕΔΟΝΙΑ ΜΑΣ ΣΥΝΕΧΙ...\nΒΙΒΛΙΟΚΡΙΣΙΑ, Α. ΠΑΠΑΒΑΣΙΛΕΙΟΥ, ΤΑ ΘΥΡΑΝΟΙΞΙΑ ΤΗΣ ...\nΤΑ ΟΡΘΟΔΟΞΑ ΣΩΜΑΤΕΙΑ ΘΕΣΣΑΛΟΝΙΚΗΣ ΓΙΑ ΤΗΝ ΑΝΤΙΔΡΑΣ...\nΑΓΙΟΣ ΠΟΡΦΥΡΙΟΣ, ΟΛΟΙ ΟΙ ΟΡΘΟΔΟΞΟΙ ΠΡΕΠΕΙ ΝΑ ΠΡΟΣΚ...\nΠΟΤΕ ΕΝΑΣ ΕΠΙΣΚΟΠΟΣ ΘΕΩΡΕΙΤΑΙ ΑΠΟΤΥΧΗΜΕΝΟΣ ΚΑΙ ΠΡΕ...\nΓΕΝΙΚΟΣ ΞΕΣΗΚΩΜΟΣ ΓΙΑ ΤΗΝ ΜΑΚΕΔΟΝΙΑ ΜΑΣ\nΟΤΑΝ Η ΠΟΛΙΤΙΚΗ ΕΞΟΥΣΙΑ ΕΡΓΑΛΕΙΟΠΟΙΕΙ ΤΗΝ ΕΚΚΛΗΣΙΑ...\nΒΡΑΖΙΛΙΑΝΟΣ ΠΑΠΙΚΟΣ "ΕΠΙΣΚΟΠΟΣ" ΤΕΛΕΣΕ ΛΕΙΤΟΥΡΓΙΑ ...\nΗ ΣΤΑΣΗ ΤΗΣ ΕΚΚΛΗΣΙΑΣ ΕΝΑΝΤΙ ΟΣΩΝ ΔΙΑΤΥΠΩΝΟΥΝ ΚΑΚΟ...\nΓΙΑ ΤΑ ΣΑΡΚΙΚΑ ΑΜΑΡΤΗΜΑΤΑ ΜΕΣΑ ΣΤΟ ΓΑΜΟ ΚΑΙ ΓΙΑ ΤΟ...\nΟΣΙΟΣ ΠΟΡΦΥΡΙΟΣ, Ο ΧΡΙΣΤΟΣ ΕΙΝΑΙ ΕΥΓΕΝΗΣ\nΕΞΑΡΧΗΣ Η ΣΤΑΣΗ ΜΑΣ ΓΙΑ ΤΟ ΚΟΛΥΜΠΑΡΙ ΗΤΑΝ ΑΡΝΗΤΙΚΗ...\nΗ ΚΥΡΙΑ ΕΛΕΝΗ ΛΩΡΙΤΟΥ ΑΠΑΝΤΑ ΣΤΟΝ ΣΕΒ. ΠΡΟΙΚΟΝΝΗΣΟ...\nΑΓΙΟΣ ΠΑΙΣΙΟΣ ΑΓΙΟΡΕΙΤΗΣ, ΟΠΟΙΟΣ ΑΓΑΠΑ ΤΟΝ ΘΕΟ\nΠΟΙΑ ΕΙΝΑΙ Η ΑΦΕΤΗΡΙΑ ΤΩΝ ΚΑΚΟΔΟΞΙΩΝ ΤΟΥ π. ΒΑΣΙΛΕ...\nΗ ΟΜΟΦΥΛΟΦΙΛΙΚΗ ΠΑΡΑΝΟΙΑ ΠΛΗΤΤΕΙ ΤΗΝ ΕΚΚΛΗΣΙΑ\nΤΙ ΕΙΝΑΙ ΚΑΙ ΤΙ ΔΕΝ ΕΙΝΑΙ ΜΑΚΕΔΟΝΙΑ\nΙΔΟΥ ΠΩΣ ΑΝΤΙΛΑΜΒΑΝΕΤΑΙ Ο ΟΙΚΟΥΜΕΝΙΚΟΣ ΠΑΤΡΙΑΡΧΗΣ ...\nΓΙΑ ΤΟΝ ΑΓΙΟ ΠΑΙΣΙΟ


Adelina von Fürstenberg | Biennale 4\nΕπικεφαλής επιμελήτρια της κεντρικής έκθεσης\nΗ Μεσόγειος είναι κάτι παραπάνω από μια απλή γεωγραφική έκφραση. Υπήρξε και παραμένει ένα χωνευτήρι λαών, πολιτισμών και ιδιοσυγκρασιών, μια πόρτα μεταξύ τριών ηπείρων, της Αφρικής, της Ασίας και της Ευρώπης. Στα δυτικά, το Γιβραλτάρ ενώνει τη Μεσόγειο με τον Ατλαντικό Ωκεανό. Στα βορειοανατολικά, η Προποντίδα, τα Δαρδανέλια και ο Βόσπορος την ενώνουν με τη Μαύρη Θάλασσα και την κεντρική Ασία. Στα νοτιοανατολικά, η Διώρυγα του Σουέζ τη συνδέει με την Ερυθρά Θάλασσα.\nΠολλοί πολιτισμοί συνέβαλαν στην πολιτική, οικονομική, καλλιτεχνική και τεχνολογική εξέλιξη της περιοχής. Οι ακτές της αποτελούν παρατηρητήρια της πολυπλοκότητας διαφορετικών εθνών, θρησκειών και πολιτισμών. Η περιοχή της Μεσογείου εξακολουθεί να χαρακτηρίζεται από μεγάλες αντιθέσεις –αντιθέσεις ευμάρειας και φτώχειας, πολιτικής σταθερότητας και ανασφάλειας. Οι αντιθέσεις αυτές διευρύνουν τις ανισότητες εντός και μεταξύ κοινοτήτων, και οξύνουν τις εντάσεις μεταξύ του αστικού πληθυσμού και των κατοίκων της υπαίθρου.\nΗ Μεσόγειος γνώρισε εκατομμύρια θύματα πολέμων και συνεχίζει να μαστίζεται από κρίσεις και εμφυλίους. Η Μέση Ανατολή δοκιμάζεται εδώ και μισό αιώνα από μεταπολεμικές συγκρούσεις και κρούσματα βίας που πλήττουν το φυσικό της περιβάλλον. Οι εμφύλιες συρράξεις κατέστρεψαν σχεδόν ολοσχερώς τα δάση των κέδρων που υπήρξαν επί χιλιετίες το σήμα κατατεθέν του Λιβάνου. Ο πόλεμος στη Συρία αποδεκατίζει τον πληθυσμό και μολύνει το έδαφος της ιστορικής αυτής χώρας με τα υλικά κατάλοιπα βίαιων συγκρούσεων. Η θάλασσα και τα οικοσυστήματα της Μεσογείου ρυπαίνονται συχνά από πετρελαιοκηλίδες ενώ οι πυρκαγιές που μαίνονται κάθε χρόνο στις ακτές της καταστρέφουν ελαιώνες, αμπελώνες και την ύπαιθρο.\nΣήμερα, η περιοχή της Μεσογείου μοιάζει να έχει χάσει τον προσανατολισμό της. Όλες οι χώρες της περιοχής πλήττονται από την οικονομική κρίση αλλά και από κρίσεις εθνικής ταυτότητας.\nΜε άλλα λόγια, ποιος ήταν και ποιος θα είναι ο ρόλος της τέχνης στη μεταμόρφωση του σύγχρονου κόσμου; Πώς θα μπορούσε η τέχνη να εμπνεύσει και να κινητοποιήσει τους ανθρώπους, ώστε να οικοδομήσουν μια πιο δίκαιη κοινωνία;\nΗ άσκηση του ορθού λόγου συνίσταται στη δημιουργία, την ανάπτυξη και την εφαρμογή: σε αυτό που ονόμαζαν οι αρχαίοι Έλληνες τέχνη.\nΌλοι, για παράδειγμα, γνωρίζουμε ότι πανίσχυρες σύγχρονες δυνάμεις καταστρέφουν την ισορροπία της φύσης, θέτοντας σε κίνδυνο την ίδια τη ζωή στον πλανήτη. Μια τέτοια δύναμη είναι η κλιματική αλλαγή, η οποία έχει σοβαρές επιπτώσεις για το παρόν και το μέλλον της ανθρωπότητας. Πώς θα μπορούσε, άλλωστε, η καταστροφή του περιβάλλοντος να μην επηρεάσει αρνητικά τη ζωή του πλανήτη μας και των κατοίκων του;\nΠιστεύω ότι η τέχνη, διατρανώνοντας την αντίθεσή της στην εξάντληση των φυσικών πόρων που συντηρούν τη Μεσόγειο εδώ και χιλιάδες χρόνια, μπορεί να αποδειχθεί πιο αποτελεσματική στην ευαισθητοποίηση της κοινής γνώμης από όλες μαζί τις διεθνείς διασκέψεις για το περιβάλλον και την κλιματική αλλαγή. Θα μπορούσαμε μάλιστα να πούμε πως, εφόσον με\nτη λέξη φύση δεν εννοούμε μόνο το φυσικό τοπίο, τα δάση και την πανίδα αλλά και τη συλλογική μνήμη, τις επιθυμίες και τις εμπνεύσεις που συναπαρτίζουν την ανθρώπινη συνείδηση και παράγουν εικόνες, η εξάντληση των φυσικών πόρων και η ρύπανση του περιβάλλοντος, επίσης, φτωχαίνουν τη φαντασία και μολύνουν την ψυχή του ανθρώπου.\nΕΠΑΝΑΣΤΑΤΩ, ΑΡΑ ΥΠΑΡΧΟΥΜΕ\n«Οι άνθρωποι είναι ελεύθεροι μόνο όταν αναλαμβάνουν δράση –ούτε πριν ούτε μετά», έλεγε η Χάνα Άρεντ. Τη στιγμή που γράφονται αυτές οι γραμμές, η επιφοίτηση της ελευθερίας και της δικαιοσύνης ήλθε στους λαούς της Τουρκίας και της Βραζιλίας, οι οποίοι έχουν βγει στους δρόμους, αφυπνίζοντας συγκρούσεις που εγκατοικούν στον πυρήνα της ύπαρξής μας.\nΜόνο η αμεσότητα της εξέγερσης μπορεί να προκαλέσει στον κόσμο το ρήγμα που είναι αναγκαίο, για να αναδυθεί η ελευθερία. Αυτό συμβαίνει διότι η παγκόσμια εξάπλωση του τεχνοκαπιταλισμού, η αποχαυνωτική δύναμη της αδιάλειπτης επανάληψης της πληροφορίας και η οικονομική και πολιτική κρίση δημιουργούν συνθήκες που αποτρέπουν τη γνήσια αντίσταση στον ευτελισμό, τον εκχυδαϊσμό και τον κομφορμισμό.\nO Ερνστ Γιούνγκερ περιγράφει τον Eπαναστάτη ως έναν ανεξάρτητο και ελεύθερο άνθρωπο, έναν άνθρωπο της δράσης: «Επαναστάτης είναι... οποιοσδήποτε από τη φύση του αποκτά μια σχέση με την ελευθερία, η οποία κάποια στιγμή τον παρωθεί να εξεγερθεί απέναντι στον αυτοματισμό και να αρνηθεί την ηθική του συνέπεια, τον φαταλισμό». Ο Γιούνγκερ περιέγραφε ουσιαστικά την ιδιότητα του καλλιτέχνη, ο οποίος, εφόσον θέλει να μείνει πιστός στην τέχνη του, πρέπει να είναι ένας γνήσιος Επαναστάτης –διαφορετικά, είναι το απόλυτο τίποτα.\nΠοιος είναι Επαναστάτης; Αυτός που λέει όχι. Γεννήτορας της εξέγερσης είναι η εξάντληση της υπομονής. Αρχικά, εκφράζεται με την ιδέα της ισότητας: της ισότητας ανάμεσα στον κύριο και τον υποτελή∙ στη συνέχεια εκρήγνυται, παίρνοντας τη μορφή της εξέγερσης. Ωστόσο, ο Επαναστάτης δεν διακατέχεται από πικρίες, μίσος ή περιφρόνηση. Η εξέγερσή του έχει ως αποτέλεσμα τη γέννηση ανθρωπιστικών αξιών.\n«Επαναστατώ, άρα υπάρχουμε», έχει πει ο Αλμπέρ Καμύ. Η εξέγερση καταργεί τη μοναχικότητα, καθώς είναι μια συλλογική πράξη –είναι η «περιπέτεια του συνόλου». Όμως η εξέγερση βιώνεται ως μορφή ασκητισμού. Ο μύθος του Προμηθέα, ο Αχιλλέας (με τον Πάτροκλο), ο Οιδίποδας και η Αντιγόνη, ο Σπάρτακος είναι αρχετυπικές μορφές εξέγερσης. Η εξέγερση είναι η αυθεντικότερη έκφραση της ελευθερίας και παίρνει τη μορφή της ελπίδας. Ο επαναστάτης θέλει να «αλλάξει τον κόσμο» (Μαρξ) ενώ ο εξεγερμένος θέλει να «αλλάξει τη ζωή» (Ρεμπώ).\nTo δοκίμιο La Penseé de Midi αναφέρεται στο όνειρο του Καμύ για τη δική του, φωτεινή Μεσόγειο. Στο έργο αυτό, εξυμνείται η απαράμιλλη και ανεκτίμητη αξία της μεσογειακής παράδοσης, η οποία αναδεικνύεται ως θεμελιώδης αντίθεση: «Η βαθύτερη σύγκρουση αυτού του αιώνα είναι ανάμεσα στα γερμανικά όνειρα και τη μεσογειακή παράδοση...».\nΣε αυτό το πλαίσιο, η έκθεση Παντού αλλά Τώρα διευρύνει την έννοια του hic et nunc (εδώ και τώρα), προσδίδοντάς της ευρύτερο νόημα: πρεσβεύει ένα όραμα, το οποίο εμμένει στα ιδεώδη του υπαρξισμού και αναγνωρίζει την ευθραυστότητα της ανθρώπινης φύσης, το «εδωνά είναι», το Dasein του Χάιντεγκερ. Ο τίτλος υπογραμμίζει τον θεμελιώδη χαρακτήρα του Dasein υπό την έννοια του «είναι στον κόσμο», λαμβάνοντας ολόκληρο τον κόσμο ως ορίζοντα των ανθρώπινων αξιών.\nΚΟΙΝΗ ΠΟΛΙΤΙΣΜΙΚΗ ΠΟΛΛΑΠΛΟΤΗΤΑ\nΜια από τις κορυφαίες εκφράσεις αυτής της παράδοσης καταγράφηκε τον 13ο αιώνα στη Δαμασκό, σε μια εκπληκτική συνάντηση της ανατολικής και δυτικής Μεσογείου. Στη Δαμασκό συναντήθηκαν ο Τζελαλεττίν Ρουμί, ένας από τους σπουδαιότερους ποιητές και θεολόγους του σουφισμού, από το Ικόνιο της Τουρκίας, και ο μυστικιστής και φιλόσοφος Ιμπν Αραμπί από τη Μούρθια της Ισπανίας.\nΟ Ιμπν Αραμπί περιγράφει ως εξής τη μεγαλειώδη αυτή συνάντηση:\n«Η Καρδιά μου μπορεί πια να πάρει\nΕίναι ένα βοσκοτόπι για γαζέλες, και ένα μοναστήρι για τον χριστιανό μοναχό\nείναι και ναός για τα είδωλα, και για την Κάαμπα του προσκυνητή, και για τα τεύχη\nτης Τορά και για το βιβλίο του Κορανίου.\nΠιστεύω στη θρησκεία της αγάπης, όποιον δρόμο κι αν ακολουθήσουν οι καμήλες της.\nΘρησκεία και πίστη μου συνάμα,\nείναι η γνήσια αγάπη».\nΠεριγράφοντας το πνεύμα συναλληλίας της συνάντησης, ο Ρουμί γράφει:\n«Αδέλφια Μουσουλμάνοι δεν ξέρω τι να κάνω.\nΑνήκω στον Αγαπημένο».\n(Η μετάφραση στα ελληνικά είναι του Βίκου Ναχμία, από το βιβλίο Μικρό Απάνθισμα από την Ποίηση του Ρουμί, Ντέφι, Αθήνα 2002, Σ.τ.Μ.)\nΝωρίτερα, ο Εβραίος φιλόσοφος του 11ου αιώνα Rabbeinu Bachya, από τη Σαραγόσα της Ισπανίας, ο οποίος έγραφε στα αραβικά, τόνιζε στο έργο του Οδηγός Καθηκόντων της Καρδιάς:\n«Το υπέρτατο προνόμιο και το υψηλότερο αγαθό που χάρισε ο Δημιουργός στον άνθρωπο (μετά το δώρο της ύπαρξης και τις ανώτερες ικανότητες αντίληψης και ευφυΐας) είναι η Σοφία. Αυτή, πραγματικά, είναι η πεμπτουσία του ανθρώπινου πνεύματος».\nΣπάνια συναντήθηκαν τόσο στενά η εβραϊκή και η μουσουλμανική σκέψη όσο στις διδαχές του Rabbeinu Bachya: «Να βλέπω χωρίς μάτια, ν’ ακούω δίχως αυτιά...».\nΗ Μεσόγειος, εκτεινόμενη από την Ασία μέχρι τον Ατλαντικό, υπήρξε επί αιώνες τόπος ώσμωσης σημαντικών φιλοσοφικών ρευμάτων και ιδεών, που επηρέασαν καθοριστικά την εξέλιξη της ανθρωπότητας.\nΟι δρόμοι που διασχίζουν τη Μεσόγειο και ανήκαν κάποτε στους εμπόρους, τους πειρατές και τους κατακτητές, ήταν ανέκαθεν οι δρόμοι των καλλιτεχνών και των ποιητών της περιοχής προς τη γνώση και τη δημιουργικότητα. Οι καλλιτέχνες είναι φορείς ιδεών και ενοράσεων που προάγουν τη σύνθεση και την ενότητα, και αποτελούσαν ανέκαθεν τον συνδετικό κρίκο ανοιχτόμυαλων και ανοιχτόκαρδων ανθρώπων, όσο μεγάλες κι αν ήταν οι γεωγραφικές και χρονικές αποστάσεις που τους χώριζαν. Συνειδητοποιούμε, λοιπόν, ότι η διάκριση των λαών και των πολιτισμών είναι αυθαίρετη. Κανένα σύνορο, φυσικό ή τεχνητό, ποτέ δεν κατάφερε να εξαλείψει τον δημιουργικό διάλογο ανάμεσα σε διαφορετικά συστήματα σκέψης.\nΣήμερα, διαφορετικά πεδία, όπως η φιλοσοφία, η κοινωνιολογία, η ανθρωπολογία και οι πολιτισμικές σπουδές, διερευνούν και εφαρμόζουν μεθόδους και στρατηγικές, που όχι μόνο αναγνωρίζουν τις διαφορές αλλά επιδιώκουν τη διαφορετικότητα, θεωρώντας τον ρόλο της ως μέσο διαφωτισμού και κοινωνικής ευημερίας, κρίσιμο στη σημερινή εποχή.\nΠράγματι, η τέχνη έχει μεγάλες δυνατότητες υπέρβασης των πολιτισμικών συνόρων. Μαζί με νέες, επανεμφανίζονται παλαιότερες θεματικές, που από κοινού μας δίνουν ένα νέο κλειδί για την ανάγνωση και κατανόηση του παρόντος μέσω της πολιτισμικής πολλαπλότητας.\nΤην ώρα που η σύγχρονη τεχνολογία εμπλουτίζει διαρκώς την τέχνη με τα μέσα της, οι καλλιτέχνες\nεξακολουθούν να χρησιμοποιούν τον μπρούντζο και το μάρμαρο, το λάδι και την εγκαυστική, ενώ οι σκηνοθέτες έχουν αναδειχθεί στους ποιητές και τροβαδούρους της σύγχρονης εποχής. Από αυτή την εποικοδομητική αφετηρία, η τέχνη αναδεικνύεται ως ιδανική γέφυρα ανάμεσα σε διαφορετικά πεδία και ως αποτελεσματικό μέσο γόνιμου διαλόγου.\nΌσοι μπορούν να δουν την ουσία των πραγμάτων, αντιλαμβάνονται ότι οι τέχνες αποτελούν το πιο αποτελεσματικό μέσο για την κατοχύρωση των ανθρωπίνων δικαιωμάτων και των καθολικών αξιών. Καθώς προάγει τη γνώση του άλλου και την αλληλοκατανόηση, η τέχνη προσφέρει απεριόριστες δυνατότητες αναγέννησης και εμπλουτισμού της προσωπικότητας, φέρνοντάς μας σε επαφή με τόπους και ανθρώπους που δεν θα μπορούσαμε να γνωρίσουμε με άλλο τρόπο. Παράλληλα, η τέχνη μας παρέχει καλύτερη κατανόηση του εαυτού μας και των άλλων, κάνοντας έτσι ένα πρώτο βήμα στην πορεία του «να μάθουμε να γνωρίζουμε όσα δεν μπορούμε να αποδεχθούμε».\nΟι τέχνες μπορούν να υπερβούν γλωσσικούς και πολιτισμικούς φραγμούς και διαφορές. Η έκθεση Παντού αλλά Τώρα συνδέει στενά το ζήτημα του χώρου και του πνεύματος του τόπου (του πολύμορφου genius loci) στην περιοχή της Μεσογείου με το ζήτημα του χρόνου της δημιουργίας στον σύγχρονο κόσμο.\nΗ κεντρική έκθεση της 4ης Μπιενάλε Σύγχρονης Τέχνης φιλοδοξεί να αποτελέσει τόπο ανταλλαγής και συνάντησης, όπως είναι και η ίδια η Μεσόγειος. Περισσότεροι από 50 καλλιτέχνες από χώρες της Μεσογείου, αλλά και από την Ινδία, το Ιράν, τη Βραζιλία και την Κούβα, παρουσιάζουν πρωτότυπα έργα, τα οποία καταδεικνύουν ότι η καλλιτεχνική δημιουργία είναι απολύτως αναγκαία στην προσπάθεια αποδοχής των γειτόνων και των διαφορών μας. Τα έργα τους επιβεβαιώνουν ότι ο διάλογος μπορεί να αποτελέσει μέσο υπέρβασης των προκαταλήψεων και των πολιτισμικών φραγμών.\nΤα έργα της Μπιενάλε προκαλούν το παρελθόν και το παρόν της Θεσσαλονίκης, καθώς εκτίθενται σε χώρους με ετερόκλητη ιστορική καταγωγή, όπως το Αρχαιολογικό Μουσείο, το Μουσείο Βυζαντινού Πολιτισμού, το Μακεδονικό Μουσείο Σύγχρονης Τέχνης και η Μονή Λαζαριστών. Η Μονή Λαζαριστών χτίστηκε το 1886 από τους μοναχούς του τάγματος των Λαζαριστών. Λειτουργεί σήμερα και ως μουσείο, όπου φιλοξενείται η φημισμένη Συλλογή Κωστάκη με έργα Ρωσικής Πρωτοπορίας.\nΣτους χώρους της έκθεσης Παντού αλλά Τώρα περιλαμβάνονται επίσης εμβληματικά οθωμανικά μνημεία της Θεσσαλονίκης, όπως το πρώην τζαμί Αλατζά Ιμαρέτ, που χτίστηκε το 1484 από τον Ισαάκ πασά και του οποίου ο μιναρές ήταν διακοσμημένος με πολύχρωμους λίθους (Αλατζά) ενώ λειτουργούσε και ως πτωχοκομείο (Ιμαρέτ), και το Γενί Τζαμί, το τελευταίο τζαμί που χτίστηκε στη Θεσσαλονίκη ως τόπος λατρείας της κοινότητας των Ντονμέδων της πόλης το 1902. Το Γενί Τζαμί συνδυάζει αρχιτεκτονικές επιρροές της ευρωπαϊκής, εβραϊκής και μουσουλμανικής παράδοσης, μαρτυρώντας τις πολυπολιτισμικές καταβολές των κατασκευαστών του.\nΗ 4η Μπιενάλε, για πρώτη φορά, διαθέτει στην κεντρική έκθεση το Περίπτερο 6 της Διεθνούς Έκθεσης Θεσσαλνίκης, έναν χώρο 2.500 τ.μ. στο κέντρο της πόλης. Πρόκειται για μια σημαντική χειρονομία, η οποία τιμά τον παραδοσιακό ρόλο της Θεσσαλονίκης, ήδη από την εποχή του Βυζαντίου, ως πόλου έλξης εμπόρων και πραματευτάδων.Αναγνωρίζοντας ότι η τέχνη είναι ένα θησαυροφυλάκιο θαυμάτων που απευθύνονται σε όλους τους ανθρώπους, η κεντρική έκθεση της Μπιενάλε φιλοδοξεί να αποτελέσει μια διαδραστική, δυναμική και ευφυή συνάντηση, πρόσωπο με πρόσωπο, που θα δώσει στο κοινό την ευκαιρία να ανακαλύψει τη σύγχρονη, σύνθετη καλλιτεχνική πραγματικότητα της Μεσογείου και όχι μόνο.


Η Θεά του Έρωτα: 2012: Το επισφράγισμα\nΛοιπόν - λοιπόν... Όπως και πέρσι έτσι και φέτος στο κλείσιμο του έτος επιβάλλεται να αναμοχλεύσω τις θύμισες του περασμένου χρόνου...\nΕ ναι ... το 2012 ήταν μία υπέροχη χρονιά! Συγγνώμη αλλά ήταν! Μπορώ να πω ότι έβαλα στη ζωή μου την δέουσα τάξη! Ήταν μία χρονιά με πάρα πολλές αλλαγές και πολλές αυστηρές και κάθετες αποφάσεις. Αλλά είχε και πολύ προσπάθεια, πολλές διασκεδαστικές στιγμές και πολύ αγάπη.\nΓια να τα πάρουμε με μία σειρά...κανένας τομέας στη ζωή μου δεν έμεινε όρθιος. Έκανα φιλικά ξεκαθαρίσματα που με έκαναν να νιώσω ανάλαφρη και ειλικρινής με τον εαυτό μου. Ήρθα πιο κοντά με όσους πραγματικά αγαπώ και είναι κοντά μου σε όλες τις παράξενες ή καλές στιγμές.\nΠέρσι, δημιουργήθηκε και αυτός εδώ ο χώρος που με φέρνει σε επαφή μαζί σας και με κάνει να εκδηλώνω στο έπακρο την αυτοέκφρασή μου. Ήταν μία παρορμητική απόφαση που τελικά δεν μπορω να με φανταστώ να μην την είχα λάβει.\nΕπίσης, σε ότι αφορά με τη σχολή μου...μπορώ να πω ότι έμεινα ΠΛΗΡΩΣ ικανοποιημένη και κατάφερα όλα όσα είχα θέσει σαν στόχο! Πράγμα που με ενθουσίασε και με έκανε να νιώσω ξανά δυνατή, μάχιμη και γεμάτη όρεξη!\nΕπίσης, έχω οργανώσει την καθημερινότητά μου να χωράει πράγματα που ήθελα χρόνια να κάνω και κατάφερα πολύ γρήγορα να προσαρμοστώ και να νιώσω τέλεια σε ένα νέο περιβάλλον!\nΈμαθα πολλά νέα πράγματα, μουσικές, γεύσεις, μέρη και ανθρώπους...\nΜου είναι δύσκολο να ξεχωρίσω τις καλύτερες στιγμές...ήταν μία ανέλπιστα όμορφη χρονιά με πάθος και κέφι! Θα μείνω όμως στα δύο γεγονότα που με γέμισαν ευτυχία. Το ένα το ανέφερα ήδη και έχει να κάνει με την σχολή μου.\nΤο άλλο είναι ένα αρκετά πρόσφατο γεγονός...λίγο έκπληξη της ζωής. Εκεί που βαδίζεις αμέριμνος σου συμβαίνει κάτι που δεν ήξερες ότι ήθελες ή ακόμα και το αρνιόσουν ... που τελικά όμως, ίσως, και να έχει θέση στη ζωή σου πιο πολύ απ όσο πιστεύεις.\nΤο θέμα δεν είναι τι έγινε ή γιατί ή για πόσο ... Αυτό που μετράει είναι ότι εκεί που δεν περίμενες τίποτα κ εκεί που δεν προσπαθούσες για τίποτα, έφτασες να έχεις κάτι. Το εκλαμβάνω ως Χριστουγεννιάτικο δώρο. Εσύ ήσουν το Χριστουγεννιάτικο δώρο μου :) ευχαριστώ! Με την συμβολή σου τα Χριστούγεννα έγιναν τόσο μαγικά και γεμάτα ευχάριστες εκπλήξεις ως οφείλουν!\nΚρατάω στο μυαλό μου συγκεκριμένες στιγμές και πολλά συναισθήματα και υπόσχομαι να προσπαθήσω φέτος να κάνω όσα πέρσι και ακόμα πιο πολλά! Για μένα, για όσους αγαπώ και για όσους το αξίζουν!\nΔεν ξέρω τι άλλο να πω γι αυτή τη χρονιά! Μακάρι και η επερχόμενη να είναι εξ ίσου (ή και περισσότερο) καλή... αν και ήδη έχει "μπει" πολύ καλά! Σας ευχαριστώ όλους, έναν - έναν ξεχωριστά, όσοι υπήρξατε, υπάρχετε ή θα υπάρξετε! Όλοι και όλα συμβάλουν με τον τρόπο και την παρουσία-απουσία τους στην κάθε μας ευτυχία! Επομένως...Καλή χρονιά για όλους! (και σε μερικούς ειδικότερα!)\nΥγ. πόσα πολλά μπορούν να συμβούν σε ένα χρόνο...πόσες "τούμπες" μπορεί να κάνει η διάθεση, η επιθυμία και τα όνειρα!\nΑναρτήθηκε από Αφροδίτη στις 1/04/2013 02:37:00 π.μ. Ετικέτες Αφιερώματα, Έρευνα, Venus\nМаскарад 04 Ιανουαρίου, 2013 03:28\nκαλή χρονιά Venus!\nΕίμαι σίγουρος πως τα καλύτερα δεν έχουν έρθει ακόμα!\nέτσι να μαζευόμαστε τις νύχτες,\nνα γράφουμε τα δικά μας :)\nVenus 04 Ιανουαρίου, 2013 17:20\nΚαλή χρονία ακι σε σένα μασκαρά!!! Να σου φέρει ότι επιθυμείς και πάντα επιτυχίες στη σχολή και στο μπλογκ!\nΚαι εγώ έτσι πιστεύω! Πιστεύω και προσπαθώ για τα καλυτερότερα!!!!\nΧαχαχα πες το ψέμματα εμείς και οι βρυκόλακες!\nΠολύ ωραίο τραγούδι!!! Καλά γραψίματα φίλε μου!


Ψυγειοκαταψύκτης προσφορές και τιμες | Promotheus\nΑρχική / Προϊόντα / Ψυγειοκαταψύκτης\nΣτο Promotheus γνωρίζουμε όλες τις ευκαιρίες, τις εκπτώσεις, τις προσφορές και όλα τα κουπόνια που είναι διαθέσιμα για το ψυγειοκαταψύκτης. Μπορούμε να ανακαλύψουμε τις καλύτερες εκπτώσεις και θα είμαστε οι πρώτοι που θα σας ειδοποιήσουμε για το πότε υπάρχουν εκπτώσεις για το ψυγειοκαταψύκτης. Αυτό σημαίνει ότι μπορείτε να κάνετε φοβερή οικονομία στις αγορές σας κάθε εβδομάδα. Απλώς δείτε πώς οι προσφορές και τα κουπόνια από τα πιο πρόσφατα φυλλάδια θα μπορούσαν να σας εξοικονομήσουν χρήματα για το ψυγειοκαταψύκτης.\nΔείτε την τιμή του ψυγειοκαταψύκτης στους αγαπημένους σας εμπόρους λιανικής\nΑν επιθυμείτε να εξοικονομήσετε χρήματα, απλώς κάντε κλικ σε οποιοδήποτε από τα φυλλάδια και ανακαλύψτε την τρέχουσα τιμή στο αγαπημένο σας κατάστημα λιανικής ΚΩΤΣΟΒΟΛΟΣ, Praktiker. Για να κάνετε πιο εύκολη την αναζήτησή σας για εκπτώσεις, μπορείτε να χρησιμοποιήσετε φίλτρο μέχρι και στα φυλλάδια και στις διαφημίσεις από συγκεκριμένες μάρκες. Θυμηθείτε ότι στο Promotheus μπορείτε επίσης να βλέπετε τις εκπτώσεις σε μια τεράστια γκάμα προϊόντων. Ρίξτε μια ματιά στις καταπληκτικές ευκαιρίες που προσφέρουμε και ξεκινήστε να εξοικονομείτε χρήματα στις αγορές σας.\nΡίξτε μια ματιά στις προσφορές και τις ευκαιρίες που ισχύουν για τα αγαπημένα σας προϊόντα, όπως τα ψωμί, ψωμί για τοστ, Ψάρια και θαλασσινά, ψεκαστήρας, Ωτοασπίδες. Εδώ στο Promotheus, είναι όλα σε ένα μέρος. Απέχετε μόλις ένα κλικ από ακαταμάχητες προσφορές. Μην ξεχνάτε να μας παρακολουθείτε - εργαζόμαστε διαρκώς για τη βελτίωση της υπηρεσίας μας και προσθέτουμε νέες εκπτώσεις και προσφορές καθε ημέρα για να είμαστε σε θέση να σας προσφέρουμε τις χαμηλότερες τιμές!


ΝΒΑ: Δωρεά 300 εκατ. δολαρίων στην αφροαμερικανική κοινότητα - PRESSARIS\nΤο συμβούλιο των Ιδιοκτητών των ομάδων του ΝΒΑ ανακοίνωσε ότι θα διαθέσει συνολικά 300 εκατ. δολάρια σε βάθος 10ετίας για να ενισχύσει την αφροαμερικανική κοινότητα.\nΣε μία τρομερή κίνηση προχώρησε το συμβούλιο των Ιδιοκτητών, ανακοινώνοντας την κατά πάσα πιθανότατα μεγαλύτερη δωρεά που έχει γίνει από επαγγελματικές ομάδες τα τελευταία χρόνια.\nΌπως λοιπόν έγινε γνωστό, οι Ιδιοκτήτες των ομάδων θα διαθέσουν συνολικά 300 εκατ. δολάρια σε βάθος 10ετίας στο “NBA Foundation”, το οποίο δημιουργήθηκε με αποστολή να υποστηρίξει την αφροαμερικανική κοινότητα, παρέχοντας καλύτερες συνθήκες στα παιδιά στην πορεία τους από το σχολείο μέχρι την επαγγελματική τους κατάσταση!\nΣυγκεκριμένα, το Συμβούλιο των Ιδιοκτητών σκοπεύει να δίνει 30 εκατ. δολάρια τον χρόνο για την επόμενη δεκαετία για αυτό τον σκοπό, σε μία φιλανθρωπική κίνηση που βάσει του τελικού ποσού αποκτάει τεράστια διάσταση.\nΌπως γίνεται βέβαια σαφές αν κάποιος κάνει μία απλή μαθηματική πράξη, αυτό σημαίνει ότι κάθε μία από τις 30 ομάδες της λίγκας θα δίνει από ένα εκατομμύριο τον χρόνο για την επόμενη δεκαετία (άρα συνολικά 10 εκατ. δολάρια) για αυτό τον σκοπό. Ένα ποσό που για τα δεδομένα των συλλόγων είναι μικρό. Όταν ωστόσο αυτό αθροίζεται σε βάθος δεκαετίας το κάνει πολύ εντυπωσιακό.\nΕλλάδα – Κορωνοϊός: 416 νέα κρούσματα, τα 240 στην Αττική


Γυναικείες επιλεγμένες φούστες σε ταμπά, καστορ, τζιν, μαύρες ή λευκές - YourLook 2021\nΓυναικείες επιλεγμένες φούστες σε ταμπά, καστορ, τζιν, μαύρες ή λευκές. Οι προτάσεις μας περιλαμβάνουν επίσης ρετρό ΠΟΛΚΑ κομμάτια ή φούστες με λευκό πουά. Συνδιάστε άφοβα τα αγαπημένα σας τοπ και μπλουζάκια και τολμήστε μια θηλυκή εμφάνιση με ένα κατ'εξοχήν γυναικείο ένδυμα. Τονίστε την σέξι διάθεσή σας με μια εξαιρετική δερμάτινη φούστα ή με μ...\nΓυναικείες επιλεγμένες φούστες σε ταμπά, καστορ, τζιν, μαύρες ή λευκές. Οι προτάσεις μας περιλαμβάνουν επίσης ρετρό ΠΟΛΚΑ κομμάτια ή φούστες με λευκό πουά. Συνδιάστε άφοβα τα αγαπημένα σας τοπ και μπλουζάκια και τολμήστε μια θηλυκή εμφάνιση με ένα κατ'εξοχήν γυναικείο ένδυμα. Τονίστε την σέξι διάθεσή σας με μια εξαιρετική δερμάτινη φούστα ή με μια αέρινη πλισσέ, από μαύρο βισκόζ ύφασμα πολυτελείας.\nΦούστες Υπάρχουν 11 προϊόντα.\nφούστα midi κοτλέ βελούδινη φούστα midi κοτλέ βελούδινη\nφούστα πλεκτή με κουμπιά φούστα πλεκτή με κουμπιά\n15.60€\tΣε απόθεμα\nμίντι φούστα τούλινη για γάμο μίντι φούστα τούλινη για γάμο\nΤούλινη φούστα μίντι με εσωτερικό κοντό μεσοφόρι. Οι συγκεκριμένες μίντι φούστες μπορούν να φορεθούν σε γάμο, βάπτιση ή οποιαδήποτε καλοκαιρινή βραδινή έξοδο. Διαθέσιμη σε τρία (3) χρώματα μπεζ, μαύρο, ροζ μπορεί να συνδιαστεί με t-shirt για πιο απλή εμφάνιση. Τούλινη φούστα μίντι με εσωτερικό κοντό μεσοφόρι. Οι συγκεκριμένες μίντι...\nφούστα midi πλισέ με λάστιχο στη μέση φούστα midi πλισέ με λάστιχο στη μέση\nΓυναικεία φούστα midi πλισέ με λάστιχο. Έχει λάστιχο στην μέση για να προσαρμόζεται σε κάθε σώμα. Φοριέται ψηλόμεσα ή χαμηλόμεσα, ανάλογα με το style που θέλεις Γυναικεία φούστα midi πλισέ με λάστιχο. Έχει λάστιχο στην μέση για να...\nφούστα μαύρη midi φούστα μαύρη midi\nφούστα μίνι snake print φούστα μίνι snake print\nφούστα μαύρη γυαλιστερή φούστα μαύρη γυαλιστερή\nολόσωμη ζιπ κιλότ μαύρη γυαλιστερή ολόσωμη ζιπ κιλότ μαύρη γυαλιστερή\nγυναικεία ολόσωμη ζιπ κιλότ μαύρη γυαλιστερή , με ζώνη στη μέση . Ένα νούμερο , ταιριάζει σε S , M , L. γυναικεία ολόσωμη ζιπ κιλότ μαύρη γυαλιστερή , με ζώνη στη μέση . Ένα νούμερο...\n28.80€\tΣε απόθεμα\nένα νούμερο , ταιριάζει σε S,M,L ένα νούμερο , ταιριάζει σε S,M,L\nγυναικείο σετ φόρμες top crop ζακέτα παντελόνι\n20.99€ -40% 34.99€


Μαστοειδίτιδα – Wikihealth.gr\nΜαστοειδίτιδα | Wikihealth.gr\nΑντωνία ΧαιρετάκηΜορ.Βιολόγος-Γενετιστής Δεκέμβριος 10, 2020, 2:56 μμ Δεκέμβριος 10, 2020, 2:56 μμ\nΤι είναι η μαστοειδίτιδα;\nΗ μαστοειδίτιδα είναι μια φλεγμονή στο μαστοειδές οστό που βρίσκεται στο εσωτερικό του αφτιού. Το μαστοειδές οστό βρίσκεται ακριβώς πίσω από το πτερύγιο στο μέσο του αφτιού, και δεν είναι οστό, αλλά αποτελείται από κυψελίδες γεμάτες αέρα, οι οποίες λαμβάνουν αέρα από άλλα μέρη του αφτιού, όπως την ευσταχιανή σάλπιγγα. Η ευσταχιανή σάλπιγγα συνδέει το μέσο του αφτιού με το φάρυγγα και προστατεύει το τύμπανο του αφτιού, σε περίπτωση όμως που αυτή αποφραχτεί, εξαιτίας κάποιας λοίμωξης στο αφτί, η λοίμωξη θα επεκταθεί στο μαστοειδές οστό.\nΤι συμπτώματα εμφανίζει η μαστοειδίτιδα;\nΤα συμπτώματα της μαστοειδίτιδας είναι παρόμοια με τα συμπτώματα της λοίμωξης του αφτιού και περιλαμβάνουν:\nπόνο στο αφτί, ωταλγία\nμερική ή ολική απώλεια ακοής από το αφτί που έχει επηρεαστεί\nοίδημα στο αφτί\nκοκκίνισμα και ευαισθησία στην περιοχή γύρω από αφτί\nκαταρροή εκκρίσεων από το αφτί.\nΑπό τι προκαλείται η μαστοειδίτιδα;\nΤις περισσότερες φορές η μαστοειδίτιδα εμφανίζεται ως επιπλοκή της μέσης ωτίτιδας. Συγκεκριμένα, όταν η μέση ωτίτιδα δεν θεραπευτεί εγκαίρως, η λοίμωξη μπορεί εύκολα να επεκταθεί στο μαστοειδές οστό, το οποίο αρχίζει να αποσυντίθεται εάν το άτομο δεν λάβει κατάλληλη θεραπεία. Η κατάσταση αυτή είναι πιο κοινή στα παιδιά, αλλά μπορεί να εμφανιστεί και στους ενήλικες.\nΠώς γίνεται η διάγνωση της μαστοειδίτιδας;\nΕφόσον, ένα άτομο διαγνωστεί με λοίμωξη στο αφτί του, ο ιατρός θα πρέπει να διεξάγει περαιτέρω εξετάσεις για να διευκρινίσει εάν η λοίμωξη έχει επεκταθεί ή όχι στο μαστοειδές οστό. Αρχικά, γίνεται καταγραφή των συμπτωμάτων και του ιατρικού ιστορικού του ατόμου, καθώς και φυσική εξέταση της περιοχής. Παρ' όλα αυτά, συνήθως αυτά δεν είναι αρκετά, καθώς το μαστοειδές οστό βρίσκεται αρκετά βαθιά στο αφτί και δεν είναι εύκολα ορατή η λοίμωξη σε αυτό. Για το λόγο αυτό, ο ιατρός θα πρέπει να διεξάγει επιπλέον διαγνωστικές εξετάσεις, όπως:\nμαγνητική τομογραφία στο κεφάλι και τα αφτιά\nαξονική τομογραφία στο κεφάλι και τα αφτιά\nμέτρηση λευκών αιμοσφαιρίων στο αίμα για να επιβεβαιωθεί η ύπαρξη λοίμωξης στον οργανισμό.\nΤέλος, στην περίπτωση που το άτομο διαγνωστεί με μαστοειδίτιδα, ο ιατρός ενδέχεται να διεξάγει οσφυονωτιαία παρακέντηση, προκειμένου να διερευνήσει εάν η μόλυνση έχει επεκταθεί στη σπονδυλική στήλη.\nΠώς αντιμετωπίζεται θεραπευτικά η μαστοειδίτιδα;\nΗ μαστοειδίτιδα είναι μια αρκετά επικίνδυνη νόσο και συχνά απαιτείται η εισαγωγή του ατόμου στο νοσοκομείο. Πιο συγκεκριμένα, η λοίμωξη αυτή θεραπεύεται με τη χορήγηση αντιβιοτικών, αρχικά ενδοφλεβίως στην περίπτωση νοσηλείας του ατόμου, και κατόπιν σε μορφή χαπιού για αρκετές ημέρες.\nΕνώ, στην περίπτωση που τα αντιβιοτικά δεν είναι αποτελεσματικά, το άτομο ενδέχεται να χρειαστεί χειρουργική επέμβαση. Αυτή μπορεί να είναι είτε μαστοειδεκτομή, η οποία περιλαμβάνει την αφαίρεση ολόκληρου ή τμήματος του μαστοειδούς οστού ή αποστράγγιση του υγρού από την περιοχή, με σκοπό τον περιορισμό της λοίμωξης.\nΣε κάθε περίπτωση, είναι σημαντικό το άτομο να θεραπεύει πλήρως κάθε λοίμωξη στην περιοχή των αφτιών, προκειμένου να προλάβει την εμφάνιση της μαστοειδίτιδας. Ενώ, εάν έχει ήδη εμφανίσει τη νόσο είναι καίριας σημασίας να ολοκληρώσει τη λήψη της φαρμακευτικής αγωγής, ακολουθώντας πιστά τις οδηγίες του θεράποντα ιατρού, προκειμένου να μην υπάρξει επανεμφάνιση της λοίμωξης.\nΤι επιπλοκές μπορεί να προκαλέσει η μαστοειδίτιδα;\nΗ θεραπεία της συγκεκριμένης νόσου είναι αρκετά δύσκολη, καθώς το μαστοειδές οστό είναι αρκετά βαθιά μέσα στο αφτί και επομένως εάν η νόσος δεν θεραπευτεί έγκαιρα και αποτελεσματικά μπορεί να οδηγήσει στην εμφάνιση σοβαρών επιπλοκών για το άτομο. Οι επιπλοκές αυτές, εμφανίζονται κυρίως στη περίπτωση που εμφανιστεί σοβαρή βλάβη στο μαστοειδές οστό, και περιλαμβάνουν:\nπαράλυση στους μυς του προσώπου\n1. Mastoiditis. (2017, January 13) nhs.uk/conditions/mastoiditis/Pages/Introduction.aspx\n2. Mastoiditis. (n.d.). Retrieved from stanfordchildrens.org/en/topic/default?id=mastoiditis-90-P02048\n3. Mastoiditis in children. (n.d.) childrenshospital.org/conditions-and-treatments/conditions/mastoiditis\n4. Μαστοειδεκτομή http://georgalas.org/%CF%89%CF%84%CE%BF%CE%BB%CE%BF%CE%B3%CE%AF%CE%B1/%CE%BC%CE%B1%CF%83%CF%84%CE%BF%CE%B5%CE%B9%CE%B4%CE%B5%CE%BA%CF%84%CE%BF%CE%BC%CE%AE/\n5. Οξεία Μαστοειδίτιδα https://www.iatriko.gr/el/article/oxeia-mastoeiditida?cl=609\nΧρόνια λοίμωξη του αφτιού


ΑΠΟΛΛΩΝ Ανοδική τάση, απίστευτη «συσπείρωση» στην άμυνα | News\n| Εκτύπωση | 28 Ιανουάριος 2018, 18:05 | Του Θεόδωρου Καυκαρίδη\nΟ ΑΠΟΛΛΩΝΑΣ ΕΧΕΙ ΔΕΧΤΕΙ ΜΟΝΟ 11 ΓΚΟΛ, ΕΝΩ ΣΤΟΥΣ ΤΕΛΕΥΤΑΙΟΥΣ 12 ΑΓΩΝΕΣ ΕΙΔΕ ΤΗΝ ΕΣΤΙΑ ΤΟΥ ΝΑ ΠΑΡΑΒΙΑΖΕΤΑΙ ΜΟΛΙΣ ΔΥΟ ΦΟΡΕΣ\nΑν κάτι έμεινε από τη μεγάλη νίκη του Απόλλωνα επί του ΑΠΟΕΛ ήταν η καταπληκτική αποτελεσματικότητα. Έτσι κι αλλιώς, κοιτώντας ποιοτικά και ποσοτικά τη μεσοεπιθετική γραμμή της ομάδας, ήταν σχεδόν αυτονόητο ότι ο Απόλλωνας είχε τρομερή δύναμη πυρός. Απαραίτητη προϋπόθεση για μία ομάδα που θέλει την κορυφή. Επειδή όμως μία νίκη με 1-0 (η μικρότερη φέτος για τον Απόλλωνα), φέρνει όσους βαθμούς προσφέρει μία επιτυχία με 6-0 (η πιο μεγάλη στην τρέχουσα σεζόν), έρχεται η άλλη πλευρά του νομίσματος. Η άμυνα. Υπάρχει το ρητό ότι αυτή είναι που δίνει στην τελική τα πρωταθλήματα και απ' ό,τι φαίνεται είναι όντως κλειδί στην προσπάθεια του Απόλλωνα. Γενικά ομιλούντες, θα διακρίνετε πιο κάτω ότι στην υπόθεση διαφύλαξη του σκορ, η ομάδα της Λεμεσού παίρνει πραγματικά άριστα. Άλλο σημαντικό στοιχείο, η συνεχής βελτίωση.\nΗ στατιστική λέει πως ο Απόλλωνας έχει δεχτεί μόλις 11 γκολ. Πέρα από τον ξερό αριθμό και τον απλό μέσο όρο του 0,52 ανά αγώνα, υπάρχουν πολλά σημαντικά. Ας συγκριθεί κατ' αρχήν με τον εαυτό του. Στην 4η συνεχόμενη χρονιά που κάνει πορεία πρωταθλητισμού, ο Απόλλωνας έχει την καλύτερη αμυντική του επίδοση. Δέχτηκε σε 21 αγώνες 4 γκολ λιγότερα από πέρσι, 3 από πρόπερσι και 15 σε σχέση με τρεις χρονιές πριν.\nΤην ίδια ώρα είναι το ποσοστό 0,57 που αφορά στο μηδέν παθητικό. Στα 12 από τα 21 παιχνίδια ο Απόλλωνας κράτησε ανέπαφη την εστία του. Έχει σαν καλύτερο σερί τα 5 παιχνίδια και τρέχει αυτήν τη στιγμή ένα μικρότερο με τρία. Μόλις σε 2 αγώνες (Δόξα και Ερμή) δέχτηκε πάνω από ένα γκολ (από δύο). Στα ντέρμπι, έχει επίσης πολύ καλές επιδόσεις. Σε οκτώ αγώνες με αντίπαλους ομάδες της εξάδας, δέχτηκε μόλις πέντε τέρματα.\nΠάμε και παρακάτω, σε κλίμα… εκλογών. Αν στις δημοσκοπήσεις δίπλα από τα ποσοστά, μπαίνει το θέμα των τάσεων και των συσπειρώσεων, ο Απόλλωνας συσπειρώθηκε στην άμυνα με εκπληκτικό τρόπο και η τάση του είναι σε εκπληκτική πορεία προόδου. Στους πρώτους 9 αγώνες, ο Απόλλωνας δέχτηκε ισάριθμα γκολ. Ένα δηλαδή ανά παιχνίδι. Στα τελευταία 12 παιχνίδια είδε την εστία του να παραβιάζεται μόλις δύο φορές. Απίστευτο και το ποσοστό 0,16 γκολ κατά ανά αγώνα σε αυτό το διάστημα.\nΗ εξαιρετική αμυντική επίδοση οφείλεται φυσικά στην όλη συμπεριφορά της ομάδας. Στην άμυνα που βγάζει από τον επιθετικό μέχρι τον τερματοφύλακα. Αλλά όπως και να το κάνουμε, όπως στα γκολ τα εύσημα πάνε στον Ζελάγια, τον Παπουλλή, τον Μάγκλιτσα κ.λπ, την ίδια ώρα πρέπει να απονείμουμε παράσημα σε αυτούς που έχουν σαν πρώτο καθήκον τη διαφύλαξη των νώτων και της εστίας. Στον Βάλε, το εξαιρετικό αμυντικό δίδυμο των Γιούστε και Ρομπέρζ, τους ακραίους μπακ Πέδρο, Ζάντερ και Βασιλείου (που έχουν τεράστια συμβολή και στην επιθετική δουλειά).\nΑυτός που κάνει τρομερή δουλειά είναι πραγματικά ο Σακέτι (θα λείψει πολύ την Τετάρτη), όπως και ο Άλεφ. Συν φυσικά τον οποιοδήποτε κλήθηκε να αγωνιστεί στον μεσοαμυντικό χώρο. Μ' αυτά και μ' αυτά, ο Απόλλωνας οδηγεί τη κούρσα, είναι αήττητος, και δείχνει πιο έτοιμος από οποιαδήποτε άλλη φορά να πάρει τα σκήπτρα. Υπό την προϋπόθεση ότι θα συνεχίσει με παρόμοιες επιδόσεις. Έχει και τα φόντα, έχει και την προοπτική.


Ζώδια και νυχτερινή διασκέδαση - Λάρισα | larisaevents.gr - Όλη η Λάρισα σε μια σελίδα\nΑπό Iωάννα Μπράχου 2 Αυγούστου 2019 0\nΜάθε πώς διασκεδάζει κάθε ζώδιο και με ποιους ταιριάζει για να περάσει ένα ξέφρενο βράδυ με πολύ κέφι …\nΚριός: Καλή η δουλειά και οι ευθύνες, αλλά αν δεν έχεις προσωπική ζωή, όλα καταντούν ανιαρά, είναι η άποψη του Κριού, που δεν μπορεί ούτε στιγμή να περιορίσει την προσωπική του διασκέδαση! Δεν του αρέσει ποτέ να κάνει πρόγραμμα για το πού θα γλεντήσει με τα φιλαράκια του και φυσικά δεν μπορεί να επισκέπτεται σταθερά ένα μέρος. Προτιμά μπαράκια και νυχτερινά clubs, ωστόσο μέσα σε μία βραδιά μπορεί να επισκεφτεί 5-6 μαγαζιά για να συναντήσει και διαφορετικές παρέες! Όσο περισσότερο δράση έχει η βραδιά του, τόσο καλύτερα θα περάσει!\nΤαύρος: «Πού να τρέχουμε τώρα; Καλά δεν είμαστε να χαλαρώνουμε στο σπίτι; Άντε το πολύ, πολύ να πάμε κάπου εδώ κοντά σε ένα καλό ταβερνάκι της γειτονιάς, να τσιμπήσουμε τίποτα»! Αν καταφέρεις να «ξεκουνήσεις» τον Ταύρο από τον καναπέ, τότε θα είσαι ήρωας! Τις βραδινές ώρες, προτιμά να χαλαρώνει στο σπιτάκι του, ανάβοντας κεράκια, μασουλώντας λιχουδιές και απολαμβάνοντας τρυφερές αγκαλίτσες από το ταίρι του! Δεν είναι ο τύπος που θα διασκεδάζει μέχρι πρωίας σε μπουζούκια, ντίσκο και clubs, άντε το πολύ πολύ να βγει για ένα καλό δείπνο και για ένα ποτάκι σε ένα ήσυχο μέρος!\nΔίδυμοι: «Δεν πάω σπίτι μου απόψε» βροντοφωνάζει ο ατακτούλης Δίδυμος, κάθε φορά που διασκεδάζει με τα φιλαράκια του! Πριν τις βραδινές του εξορμήσεις, είναι ατελείωτες ώρες με το κινητό στο χέρι και μιλάει πολλές ώρες για να κανονίσει το «μενού» της βραδιάς! Μέσα σε ένα κέντρο διασκέδασης θα διακρίνεις αμέσως έναν Δίδυμο, γιατί θα είναι η ψυχή της παρέας, θα γελάει, θα χορεύει και θα μιλάει με γνωστούς και αγνώστους. Προς το τέλος της βραδιάς θα δεις ότι έχει συγκεντρωθεί «πλήθος» ανθρώπων γύρω του και κουβεντιάζει και λεει ανέκδοτα, δίνοντας σόου διασκέδασης! Μαζί του μπορεί να ξεκινήσεις από θέατρο, να συνεχίσεις για φαγητό και μετά να βρεθείς στο πιο trendy club αυτής της εποχής, να χορεύεις μέχρι πρωίας!\nΚαρκίνος: «Εγώ ακόμα και στο σπίτι μου, μια χαρά περνάω, θα προσκαλέσω τα φιλαράκια μου, θα τους μαγειρέψω και θα κουβεντιάζουμε με τις ώρες»! Το Καρκινάκι δεν είναι για να βγαίνει και πολύ συχνά έξω από το σπίτι του, όχι βέβαια ότι κάποιες στιγμές δεν θα το ρίξει και αυτό λίγο έξω, αλλά αυτό θα συμβεί σε έκτακτες περιπτώσεις! Μπορεί να κάθεται στο σπίτι του να χαλαρώνει και ξαφνικά να χτυπήσει το τηλέφωνο και να είναι ένα αγαπημένο του πρόσωπο, που έχει να δει καιρό και σε χρόνο ντε τε να ετοιμαστεί, να στολιστεί και να βγει για διασκέδαση! Τις περισσότερες φορές όμως προτιμά να διοργανώνει συγκεντρώσεις στο σπίτι του και να περιποιείται τα φιλαράκια του!\nΛέων: «Καλά εε!!! Σήμερα το βράδυ θα τρελάνω κόσμο»! Είτε είναι χειμώνας, είτε είναι καλοκαίρι, ο Λέοντας πετά τη σκούφια του για διασκέδαση και χορό! Οι προτάσεις που δέχεται είναι πολλές και η προετοιμασία για την βραδιά διασκέδασης είναι «ώρα ιεροτελεστίας»! Θα κάθεται με τις ώρες μπροστά από τον καθρέφτη για να διαλέξει το ρούχο που του ταιριάζει περισσότερο και απαραιτήτως θα πρέπει να είναι κάτι καινούριο, ένα μοντελάκι με το οποίο δεν τον έχουν ξαναδεί! Θα προτιμήσει να πάει σε πολυσύχναστα μέρη, που συχνάζουν celebrities (διασημότητες) ή σε bars και clubs που διαφημίζονται πολύ αυτό τον καιρό και έχουν γίνει must! Θα προσπαθήσει με κάθε τρόπο να κλέψει την παράσταση και φυσικά θα κάνει πολλές υπερβολές! Θα κεράσει τους πάντες, θα χορέψει σαν να είναι διαγωνιζόμενος στο “Dancing with the Stars” και θα κοιτάζει διακριτικά να δει πόσα βλέμματα κατάφερε να συγκεντρώσει πάνω του !\nΠαρθένος: «Τα τσιγάρα, τα ποτά και τα ξενύχτια, έχουν κλείσει τα καλύτερα τα σπίτια», είναι η απάντηση που δίνει κάθε Παρθένος, όταν τον προσκαλούν οι φίλοι του για νυχτερινή διασκέδαση. Δεν είναι και πολύ φανατικός της βραδινής ζωής και του γλεντιού μέχρι πρωίας, προτιμά πιο εναλλακτικούς τρόπους διασκέδασης! Σίγουρα θα απολάμβανε μια βραδιά στο σινεμά, στο θέατρο ή άντε και σε μία βραδιά με Live μουσική στο αγαπημένο του στέκι! Μην περιμένεις να ξενυχτίσει μέχρι της πρώτες πρωινές ώρες μαζί σου, έστω και αν κάποιες στιγμές σου κάνει το χατίρι και έρθει στο μέρος της επιλογής σου. Θα λειτουργεί με όρια και συγκρατημένα και θα πάει νωρίς για «νάνι» γιατί δεν θέλει να βγει εκτός προγράμματος!\nΖυγός: «Απόψε θα το κάψουμε» είναι η πρώτη σκέψη του Ζυγού που κάθε βράδυ όλο και κάπου σεργιανίζει, γιατί δεν του αρέσει η κλεισούρα στο σπίτι! Με κεφάτη διάθεση και γοητεία που αφοπλίζει, είναι σε ετοιμότητα να βγει κάθε βράδυ να κάψει καρδιές! Δεν έχει ιδιαίτερες προτιμήσεις για την νυχτερινή του διασκέδαση, πάει οπουδήποτε, αρκεί να έχει καλή παρέα! Εκτός από τα clubs, τα μπουζούκια και τα μπαράκια, του αρέσει να πηγαίνει και σινεμά, σε συναυλίες και γενικότερα σε οτιδήποτε «καλλιτεχνικό», γιατί είναι γνωστή η αγάπη του για την τέχνη! Πολλές φορές μπλέκεται με τις προτάσεις που δέχεται, έτσι ένα βράδυ μπορεί από αλλού να ξεκινήσει και αλλού να καταλήξει ….Πώς θα αναγνωρίσεις έναν Ζυγό μέσα σε ένα κέντρο διασκέδασης: Μα φυσικά θα μυρίζει η κολόνια του από μέτρα μακριά ( δεν θα έχει απλά αρωματιστεί, θα έχει λουστεί με την κολόνια του) και θα κάνει κοινωνικές συναναστροφές!\nΣκορπιός: «1000+1 νύχτες θα είναι η σημερινή» , σκέφτεται ο γοητευτικός και ερωτικός Σκορπιός, κάθε φορά που κανονίζει την νυχτερινή του διασκέδαση! Δεν είναι και τόσο πολύ του «έξω», ωστόσο πάντα βρίσκει μία καλή αφορμή για να βγει και να επιδοθεί στο αγαπημένο του χόμπι, την «ερωτική κατάκτηση»! Δεν του αρέσει να βγαίνει με μεγάλες παρέες, προτιμά να βγει με το ταίρι του ή με το καλύτερό του φιλαράκι. Είναι της άποψης πως όσοι λιγότεροι, τόσο το καλύτερο! Δεν του αρέσει η «βουή» και τα μέρη που βρίσκεσαι στριμωγμένος ο ένας πάνω στον άλλον. Θα επιλέξει ένα πιο ήρεμο μπαράκι, το οποίο γνωρίζουν λίγοι και καλοί και σίγουρα μαζεύει καλό και ωραίο κόσμο! Για να αναγνωρίσεις σε κάποιο μαγαζί νυχτερινής διασκέδασης έναν Σκορπιό, αρκεί να κοιτάξεις γύρω σου και να δεις ποιος είναι αυτός που κάθεται ήσυχος σε μία γωνία, δεν μιλάει και δεν χορεύει πολύ και σε «γδύνει» με τα μάτια του !!!!\nΤοξότης: «Πάμε και όπου μας βγάλει», είναι το motto του Τοξότη τα βράδια, που ετοιμάζει εξορμήσεις διασκέδασης! Μπορεί μία χαλαρή βραδιά μαζί του να καταλήξει εντελώς ξαφνικά σε μία ξέφρενη νύχτα, που θα γυρίσεις στο σπίτι σου τις πρώτες πρωινές ώρες (αν γυρίσεις φυσικά και δεν σε παρασύρει να φύγετε στο καπάκι για κάποιο ταξίδι)! Ο Τοξότης δεν θα το ψάξει και πολύ για το πού θα πάει ή ποια παρέα να επιλέξει. Θα φορέσει κάτι πρόχειρο και θα βγει στα στέκια του να βρει τα φιλαράκια του και στη συνέχεια θα περάσουν μία ξέφρενη νύχτα, πηγαίνοντας όπου βγάλει! Πώς θα αντιληφθείς σε ένα μαγαζί διασκέδασης ότι κάποιος είναι Τοξότης; Μιλάει ακατάπαυστα, πίνει, χορεύει και κάθεται πολύ λίγο, γιατί τον περιμένουν και άλλα μαγαζιά που πρέπει να επισκεφτεί!!!!\nΑιγόκερως: Έχεις δει κάτι τύπους που ενώ έχουν βγει για διασκέδαση και χορό, κοιτάζουν επίμονα κάθε λεπτό το κινητό τους, μήπως χάσουν κάποιο σημαντικό τηλεφώνημα; Ε ναι λοιπόν, αυτοί οι τύποι είναι οι «Αιγόκεροι», που η νυχτερινή διασκέδαση τις περισσότερες φορές είναι αγγαρεία για αυτούς, γιατί τους βγάζει εκτός προγράμματος! Θα έχουν κανονίσει την ημέρα που θα διασκεδάσουν μέρες πριν και θα έχουν καθορίσει τον τόπο και την παρέα. Μην περιμένεις να περάσεις μαζί του μία extreme βραδιά , είναι συγκρατημένος και αυτό δεν αλλάζει! Θα αποφύγει τα «ορθάδικα» ή τα μέρη που έχουν οχλαγωγία, θα επιλέξει κάποιο μπαράκι που είναι κοντά στο σπίτι του (ή στη δουλειά του) και φυσικά θα είναι πρώτος που θα μπει στο μαγαζί και ο πρώτος που θα φύγει!!!\nΥδροχόος: Ποτέ δεν μπορείς να ξέρεις τι σε περιμένει, όταν κανονίζεις να περάσεις μία βραδιά διασκέδασης με έναν Υδροχόο! Μπορεί εσύ να έχεις κάνει ένα πολύ καλό πρόγραμμα από πολύ νωρίτερα και να σου έχει εγγυηθεί ότι τίποτα δεν θα αλλάξει και όταν έρθει εκείνη η ώρα, να σε στήσει να τον περιμένεις, ή να εμφανιστεί και να έχει αλλάξει παντελώς τα σχέδια! Είναι ένας απρόβλεπτος και εκρηκτικός τύπος, που δεν τα πάει καλά με τα προγράμματα. Μπορεί να ξεκινήσεις για ένα απλό ποτάκι σε ένα κοντινό μέρος και να καταλήξεις σε hot club της παραλιακής και στη συνέχεια το ξημέρωμα για φαγητό! Είναι βέβαιο ότι θα περάσεις πολύ καλά μαζί του και θα κάνεις και πολλές γνωριμίες, όμως θα πρέπει να έχεις αρκετές αντοχές, γιατί σίγουρα η βραδιά δεν θα είναι και τόσο ήρεμη ! ! !\nΙχθύς: «Λίγο κρασί, λίγο θάλασσα και το αγόρι μου (ή το κορίτσι μου)» σιγοτραγουδάει ο ντροπαλός, ρομαντικός και πολύ τρυφερός Ιχθύς, λίγο πριν κανονίσει την βραδινή του διασκέδαση! Λατρεύει το χορό και τη μουσική, για αυτό και κανονίζει ανά διαστήματα να βγαίνει στα μέρη που μπορεί να απολαύσει τα γούστα του! Είναι των πιο ήρεμων επιλογών και φυσικά τώρα το καλοκαίρι λατρεύει τα beach parties! Η βραδιά που προτιμά να περάσει για να φορτίσει και πάλι τις μπαταρίες του και για να περάσει ωραία, είναι στην αγκαλιά του συντρόφου του, σε μέρος με μοναδική θέα και ρομαντική μουσική! Τις περισσότερες φορές δεν τον νοιάζει το μέρος, αλλά η παρέα!\n3 δροσιστικά smoothies που θα λατρέψετε\nIωάννα Μπράχου 31 Ιουλίου 2019


Οι συμφωνίες εταιρειών ενέργειας και τηλεπικοινωνιών με... προίκα τις οπτικές ίνες - Moved.gr\nΠιο κοντά από ποτέ έχουν έρθει τηλεπικοινωνιακοί πάροχοι και εταιρείες ενέργειας, «παντρεύοντας» τα δίκτυά τους και δημιουργώντας συμμαχίες με προίκα τις οπτινές ίνες. Νέες συμφωνίες και νέες συμμαχίες αναδύονται, με τη ΔΕΗ να αναδεικνύεται σε… game changer για τα δεδομένα της ελληνικής αγοράς.\nΤο Σεπτέμβριο αναμένεται να ξεκινήσει η πολιτική εφαρμογή της συμφωνίας μεταξύ της Nova (Forthnet) και της ΔΕΗ, καθώς οι διαπραγματεύσεις των δύο πλευρών βρίσκονται στο τελικό στάδιο.\nΠηγές της Nova επισημαίνουν στο Moved.gr ότι οι διαπραγματεύσεις έχουν ολοκληρωθεί και το μόνο που απομένει είναι οι υπογραφές ώστε το Σεπτέμβριο να ξεκινήσει η υλοποίησή της. Οι ίδιες πηγές τονίζουν ότι η συμφωνία θα ανοίξει ορίζοντες για επέκταση σε όλη τη χώρα με ιδιαίτερα ελκυστικές τιμές.\nΥπενθυμίζεται ότι η ΔΕΗ έχει ανακοινώσει ότι θα τοποθετήσει τις οπτικές ίνες στο δίκτυο της και θα λειτουργήσει ως διαχειριστής υποδομών, τις οποίες θα εκμισθώνει στους τηλεπικοινωνιακούς παρόχους βάσει ενός τιμολογίου χονδρικής.\nΠληροφορίες τονίζουν ότι το τιμολόγιο θα είναι ιδιαίτερα ελκυστικό ώστε να δοθεί στις τηλεπικοινωνιακές εταιρείες πρόσβαση στο εκτεταμένο δίκτυα της ΔΕΗ σε όλη την Ελλάδα.\nΤην ίδια στιγμή η Nova έχει προχωρήσει και σε επιμέρους συμφωνίες με την Grid Telecom, 100% θυγατρική εταιρεία του ΑΔΜΗΕ, για ανταλλαγή δικτύου, όπου παρουσιάζεται ανάγκη, χωρίς ωστόσο να έχουν διαπραγματευτεί οριστική συμφωνία.\nΗ συμφωνία Grid με την Vodafone Ελλάδος\nΗ Vodafone Ελλάδος ωστόσο προχώρησε σε συμφωνία – πλαίσιο με την Grid Telecom διάρκειας 20 ετών με αντικείμενο την αμοιβαία ανταλλαγή και παραχώρηση της χρήσης των δικτύων οπτικών ινών των δύο εταιρειών.\nΤο εγχείρημα της Vodafone στην Ιρλανδία\nΓια τον Ομιλο της Vodafone δεν είναι η πρώτη τέτοια συμφωνία καθώς έχει προχωρήσει σε ανάλογη κίνηση και στην Ιρλανδία.\nΤο SIRO κυκλοφόρησε το 2015 ως εταιρεία κοινοπραξίας μεταξύ της ESB και της Vodafone. Στόχος της είναι να παρέχει 100% ευρυζωνικό δίκτυο ινών προς το κτίριο με ταχύτητες 1 Gigabit ανά δευτερόλεπτο.\nESB και Vodafone δεσμεύτηκαν 450 εκατομμύρια ευρώ για τη σύνδεση των πρώτων 50 πόλεων. Η ESB ήταν πρωτοπόρος στην ηλεκτροδότηση της Ιρλανδίας και είχε απαράμιλλη γνώση μεγάλων έργων μηχανικής.\nΤο SIRO αναπτύσσεται στην υπάρχουσα εναέρια και υπόγεια υποδομή της ESB, εξασφαλίζοντας μια γρήγορη και οικονομική απόδοση σε κάθε κομητεία της Ιρλανδίας.\nΕίναι ένα δίκτυο ανοικτής πρόσβασης χονδρικής. Αυτό σημαίνει ότι είναι διαθέσιμοι σε όλους τους εξουσιοδοτημένους παρόχους ευρυζωνικών υπηρεσιών στη χώρα.\nΜε τίτλο «Ομάδα ονείρου FTTH: Εταιρείες τηλεπικοινωνιών και ηλεκτρικής ενέργειας» ο Rod Parker, διευθυντή της Analysys Mason είχε επισημάνει ότι τα ανοικτά δίκτυα είναι η τάση της δεκαετίας. Όπως χαρακτηριστικά ανέφερε η Υποδομή ηλεκτρικής ενέργειας επιτρέπει την ανάπτυξη του FTTH πιο οικονομικά από ό, τι μια νέα κατασκευή, ιδίως σε αγροτικές και προαστιακές περιοχές. Μάλιστα επισημαίνει ότι η οδηγία για τη μείωση του κόστους της ΕΚ ενθαρρύνει τους παρόχους να μοιραστούν την υποδομή τους.\nΌπως αναφέρει το SIRO στην Ιρλανδία και το OpEn Fiber στην Ιταλία είναι καλά παραδείγματα ισχυρών συνεργασιών. Η Enel, μια μεγάλη εταιρεία ηλεκτρικής ενέργειας στην Ιταλία, ίδρυσε την Enel Open Fiber (EOF) τον Δεκέμβριο του 2015 για να αναπτύξετε το FTTH. Στο τέλος του 2016, η Metroweb ενσωματώθηκε στο μετονομασμένο OpEn Fiber (OF). Μοιάζει πολύ με το SIRO. Η OF δραστηριοποιείται στη χονδρική αγορά και δεν πωλεί ευρυζωνικές υπηρεσίες απευθείας στους τελικούς χρήστες.\nΗ εναέρια ανάπτυξη είναι πιο διαδεδομένη. Ενώ εξαρτάται το κόστος ανά σπίτι για ανάπτυξη FTTH, η επαναχρησιμοποίηση της υποδομής μπορεί να μειώσει το κόστος. Στην αγροτική περιοχή, η εξοικονόμηση κόστους μπορεί να φτάσει το 45%.\nΕιδική έκθεση για τις οπτικές ίνες\nΣε ειδική έκθεση που δημοσιεύθηκε από τον Arthur D. Little αναφέρεται ότι η δραστηριότητα διαπραγμάτευσης ινών και ανοικτών ινών ήταν υψηλή το 2019, αντιπροσωπεύοντας το 45% της συνολικής αξίας συναλλαγών στον τομέα των τηλεπικοινωνιών, γεγονός που υποδηλώνει υψηλό ενδιαφέρον από επενδυτές, συμπεριλαμβανομένων παραδοσιακά επενδυτών μη τηλεπικοινωνιών, όπως τα ταμεία υποδομής, οι εταιρείες ενέργειας κ.λπ.\nΗ επένδυση σε ίνες ανοιχτής πρόσβασης είναι μια αλλαγή παιχνιδιού οικοσυστήματος, όχι μόνο επειδή προσφέρει μακροοικονομικά οφέλη στη χώρα, αλλά επειδή φέρνει υψηλότερες αποτιμήσεις στους μετόχους (σε σύγκριση με τις παραδοσιακές ολοκληρωμένες οντότητες τηλεπικοινωνιών), παρέχει καλύτερη λειτουργική απόδοση KPI στους φορείς εκμετάλλευσης τηλεπικοινωνιών και παρέχει καλύτερα εμπειρία πελάτη σε τελικούς χρήστες.\nΥψηλή δραστηριότητα σε προσφορές ινών ανοικτής πρόσβασης στην Ευρώπη το 2018-19\nΗ Ευρώπη είδε περίπου 60 δισεκατομμύρια ευρώ αξίες συμφωνιών στον τομέα των τηλεπικοινωνιών το 2019, από τις οποίες οι συναλλαγές ινών και ανοιχτών ινών συνεισέφεραν μαζί μερίδιο 45%. Περισσότερες από τις μισές προσφορές ινών που εκτελέστηκαν το 2019 ήταν ανοικτές ίνες πρόσβασης, συνολικής αξίας 13,2 δισεκατομμυρίων ευρώ, οι μεγαλύτερες από αυτές προέρχονται από την Deutsche Glasfaser DE, inexio DE, Covage FR, Altice PT, CityFibre UK.\nΚαι οι πέντε πρώτες χώρες της ΕΕ έχουν παρακολουθήσει τουλάχιστον μία συναλλαγή ινών ανοικτής πρόσβασης υψηλής απόδοσης τα τελευταία δύο χρόνια.\nΗ ανοιχτή πρόσβαση σε ίνες μαζί με τις ίνες παίρνει σαφώς το προβάδισμα σε όλες σχεδόν τις συμφωνίες τηλεπικοινωνιών, με νέες εξωτερικές επενδύσεις που προέρχονται από αμοιβαία κεφάλαια ιδιωτικών κεφαλαίων / κεφαλαίων (π.χ., Deutsche Glasfaser, inexio) και εταιρείες ενέργειας (Open Fiber), επιπλέον σε κρατική χρηματοδότηση για αγροτικές ίνες και παραδοσιακές επενδύσεις τηλεπικοινωνιών σε ίνες.\nΗ πιο εξέχουσα από όλες αυτές τις προσφορές προέρχεται από την Open Fiber, η οποία ανακοίνωσε την κάλυψη ινών σε εθνικό επίπεδο για την Ιταλία, με επιχειρηματικό σχέδιο να περάσει 18 εκατομμύρια σπίτια τα επόμενα έξι χρόνια. Στη συνέχεια, η εταιρεία έλαβε με επιτυχία 3 δισεκατομμύρια ευρώ σε κυβερνητική χρηματοδότηση για αγροτικές ίνες και άλλα 3,5 δισεκατομμύρια ευρώ για χρηματοδότηση χρέους για την υπόλοιπη χώρα.\nΤα οφέλη από τα οδικά δίκτυα\nΟ αντίκτυπος στις μακροοικονομικές αρχές της αγοράς είναι σημαντικός, με την οικονομία, τους επενδυτές, τους χειριστές και τους τελικούς χρήστες να επωφελούνται με τους ακόλουθους τρόπους:\nΜακροοικονομικό όφελος για τη χώρα.\nΥψηλότερες αποτιμήσεις / αποδόσεις στους μετόχους.\nΚαλύτερη αποτελεσματικότητα και επιτυχία στην εμπορευματοποίηση στους χειριστές.\nΤαχύτητες Gigabit σε προσιτές τιμές.\nΜακροοικονομικό όφελος για τη χώρα


Ερωτικός τομέας: Αυτά είναι τα 3 σημάδια ότι δεν του βγαίνει μαζί σου πια | in.gr\nΟ σύντροφός σου έχει αλλη συμπεριφορά στον ερωτικό τομέα. Γιατί συμβαίνει και γιατί πρέπει να το συζητήσετε\n9 Δεκεμβρίου 2019, 06:27\nΤο σεξ και το ερωτικό κομμάτι είναι ένα από τα βασικότερα συστατικά που συνιστούν μία υγιή και λειτουργική σχέση με προοπτικές. Όταν όμως ένα από αυτά τα συστατικά παύει να γίνεται στην πράξη τότε τα προβλήματα και οι γκρίνιες αρχίζουν. Υπάρχουν ορισμένα στοιχεία όμως που σου δείχνουν ότι ο σύντροφός σου δεν ενδιαφέρεται το ίδιο πια.\nΈχει μία τάση να μη δείχνει ότι θέλει άμεσα να κάνετε σεξ. Αυτό εκφράζεται μέσω μίας σιωπηλής αναβλητικότητας συνήθως. Κατά τη διάρκεια αυτής απλά δεν κάνει καν συζήτηση πάνω σε αυτό το θέμα. Βασικά δεν κάνει καν κίνηση, ή δεν παίρνει καμία πρωτοβουλία για να σου δείξει ότι θέλει.\nΑφού δεν παίρνει πρωτοβουλία αναρωτιέσαι αν περιμένει από εσένα. Εσύ κάνεις την ανάλογη κίνηση, όμως τελικά εκείνος δε θέλει. Σε κάθε περίπτωση πρέπει να είναι σεβαστό το γεγονός ότι ένας από τους δύο δε θέλει. Μπορείς ωστόσο να του ανοίξεις μία συζήτηση πάνω στο θέμα αυτό να τον ρωτήσεις τι συμβαίνει.\nΑυτοικανοποιείται μόνος του\nΠροφανώς και το να περνάει καλά με τον εαυτό του δεν είναι κάτι το κακό. Το θέμα ξεκινά όταν προτιμά να αυτοικανοποιηθεί σε μόνιμη βάση και να μη σκέφτεται καν ότι υπάρχει και η δυνατότητα του σεξ. Αυτό δείχνει προφανώς ότι είναι σε ένα στάδιο που δεν του βγαίνει να κάνει κάτι μαζί σου.\nΠρέπει φυσικά να είναι σεβαστό. Αν νιώθεις ότι θέλεις να κάνεις σεξ, πες του το. Αν σου πει ότι δε θέλει και ότι δεν του βγαίνει γενικά, ξέρεις ότι πρέπει να χωρίσετε. Γιατί μόνο έτσι θα είστε και οι δύο καλύτερα και θα περνάτε όπως θέλετε την καθημερινότητά σας.\nΔε βλέπει το σεξ μαζί σου ως μία ιδιαίτερη εμπειρία. Δε φαίνεται να τον ενθουσιάζει τόσο. Προφανώς έχει αλλάξει στάση απέναντί σου και δε νιώθει τα ίδια. Το ζήτημα είναι εσύ να αποδεχτείς αυτήν την κατάσταση και να τη διαχειριστείς με υπομονή και σεβασμό στην αυτοδιάθεση του.\nΛέει ότι βαριέται είτε γιατί όντως βαριέται είτε όμως και γιατί δε θέλει να σου πει ότι δεν του βγαίνει. Το σεξ σε μία υγιή σχέση δε θεωρείται βαρετό παρά μόνο όταν υπάρχει κούραση και πίεση. Όταν αυτό το συναίσθημα της βαρεμάρας παρατείνεται για εβδομάδες ή και μήνες, τότε πρέπει να κάνετε μία συζήτηση η οποία θα αφορά το αν θα συνεχίσετε να είστε μαζί ή όχι.\nΣχετικά άρθρα: ➤ Ερωτευμένοι: 5 σημάδια ότι έχεις ερωτευτεί ➤ Αλέκος Αλεξανδράκης : Ο εραστής του ελληνικού κινηματογράφου ➤ Γιάννης Τσιμιτσέλης – Κατερίνα Γερονικολού: Πιο ερωτευμένοι από ποτέ\nΗ Ρούλα Κορομηλά έγραψε μια οργισμένη ανάρτησή για την ενδοοικογενειακή βία\nΑντλώντας έμπνευση από την κουλτούρα και την ενέργεια της νεολαίας, ο Raf Simons συνεργάστηκε με τον Fred Perry για να σχεδιάσει μια συλλογή που αποτίει φόρο τιμής σε έναν από τους πιο γνωστούς μουσικούς χώρους του Λονδίνου\nΚαιρός : Υποχωρούν τα έντονα φαινόμενα – Σε ποιες περιοχές θα βρέξει την Κυριακή 8 λεπτά πριν\nNBA : Ξύπνησαν οι Σέλτικς και «καθάρισαν» τους Χιτ 12 λεπτά πριν\nΓιατί «πνίγηκε» η Θεσσαλία – Πότε θα εξασθενήσουν τα έντονα καιρικά φαινόμενα 18 λεπτά πριν\nΝτιόγο Ζότα : Με στόχο να «ξορκίσει» την κατάρα των Πορτογάλων 18 λεπτά πριν\nΡούλα Κορομηλά: «Καμία γυναίκα που υφίσταται κακοποίηση δεν πρέπει να αισθάνεται μόνη » 23 λεπτά πριν\nΣκρέκας στο MEGA : Προτεραιότητα της κυβέρνησης να αποζημιώσει έγκαιρα τους αγρότες 24 λεπτά πριν


άρθρα | Spina nel Cuore\nΤο Νωθρό Κουφάρι\nPosted in άρθρα, δικά on January 15, 2012 by simeonvatalos\nΥπάρχει ένας πίνακας της Ιωάννας Σπανάκη στον οποίο ένας τεράστιος σκώρος κάθεται σε μια ανθρώπινη πλάτη. Τα χρώματα είναι σκοτεινά, ακόμα και το λευκό μοιάζει με ώχρα, οι σκιές νικούν το φως φέρνοντας πιο κοντά τη φρίκη αυτής της καθυπόταξης, μια και το έντομο απεικονίζεται σε μεγαλύτερες από τις πραγματικές του διαστάσεις, καθώς καλύπτει ολόκληρη σχεδόν την πλάτη και κυριαρχεί στην εικόνα. Το έντομο είναι άκακο, το γνωρίζουμε, ωστόσο η ανατροπή των φυσικών αναλογιών δημιουργεί μια αίσθηση επικείμενου κινδύνου. Ωσάν ο τεράστιος τούτος σκώρος να απειλεί να καταβροχθίσει τον ξενιστή του, διότι ακριβώς για τούτο πρόκειται, για μια συμβιωτική σχέση που τρέφει το έντομο πέρα από τα φυσικά του όρια, αφήνοντας τον ξενιστή του στυγνό και εξαϋλωμένο.\nΤην ίδια στιγμή, πρόκειται για το ίδιο το έντομο: ένα πλάσμα που αψηφά τα ανθρώπινα, που αποτελεί όνειδος για την ιδεοληψία μας περί αθανασίας, ζώντας μονάχα μερικές μέρες ή κάποιες ώρες, με μοναδικό σκοπό την διαιώνιση του είδους του. Καμιά υστεροβουλία, καμιά επιθυμία μνήμης. Μονάχα σκόνη. Μονάχα στιλπνά πόδια που ξεπροβάλλουν κάτω από τα ντουλάπια της κουζίνας και τρομοκρατούν με τη σιγαλή τους σπασμωδικότητα τους τις μικρές μας ώρες. Άλλες ιδέες, πιο ολοκληρωτικές: η ζωή του σμήνους, ενός συνόλου στο οποίο οποιαδήποτε ατομικότητα γίνεται έκφανση μιας τύχης: η μέλισσα που ξεστρατίζει δεν το κάνει από προσωπικό βίτσιο, αλλά εντασσόμενη σε μια τάση της φύσης να λαθεύει, να ξαστοχεί. Μόνο που, στην περίπτωση αυτή, μυριάδες λάθη συντάσσονται σε μια συλλογική κατάφαση. Το σμήνος ήταν το φαντασιακό πεδίο της μαζικής οργάνωσης στον υπαρκτό σοσιαλισμό. Η Αλεξάνδρα Κολοντάι, στρατευμένη φεμινίστρια, γυναίκα του Λένιν και κομισάριος εκπαίδευσης των μπολσεβίκων, έτσι ονόμασε το μοναδικό της μυθιστόρημα, ο έρωτας των εργατριών μελισσών, δείχνοντας προς την κατεύθυνση ενός συλλογικού είναι που υπερβαίνει τον ανθρωπισμό, διότι υπερβαίνει τον άνθρωπο: γίνεται δηλαδή απ-άνθρωπο. Το σμήνος, και όχι το πλήθος εξακολουθεί να είναι η μορφή οργάνωσης στον υστερ(ικ)ο καπιταλισμό, όπως σκέφτεται όποιος κοιτά εικονοποιημένες τις ροές των μηνυμάτων στο tweeter που από σμάρια μετατρέπονται σε μικρά ρυάκια και κατόπιν σε ποτάμια. Μοιάζουν με τις πτήσεις των μελισσών, που ξεκινούν διερευνητικές, ξώφαλτσες και καταλήγουν σε μαζικές μεταναστεύσεις, ή με τις πορείες των μυρμηγκιών που χάνονται ατομικά για να βρεθούν ομαδικά σε ένα ατελείωτο κανιβαλιστικό καραβάνι. “Η βιομηχανική εποχή, ορισμένη ως εποχή των εντόμων”, κατά το γνωστό ζεύγος φιλοσόφων. Ο Ρεμπώ, που έβλεπε στην κομμούνα του Παρισιού ως μυρμηγκοφωλιά. Οι Χάρντ και Νέκγρι, που παρά τις οντολογικές τους ονειρώξεις περί πλήθους, σκύβουν το κεφάλι με δέος μπροστά στο τρομερό φρικίασμα που προκαλεί η οργάνωση μιας μάζας α-νόητων όντων σε μια έλλογη υπεροντότητα. Ο άνθρωπος μπορεί να υποτιμά τα έντομα σαν υποδεέστερα πλάσματα, χωρίς λογική και φαντασία, μα εκείνα τον εκδικούνται μπάζοντας τη θεολογία από την πίσω πόρτα.\nΔεν ξέχασα ποτέ τα έντομα, δε μου επετράπη. Τις προάλλες, σε ένα κάποιο μπαρ, στάθηκε μπροστά μου στιγμιαία μια κοπέλα που στον ώμο της είχε τατουάζ ένα τεράστιο σκώρο: acherontia lachesis, που παίρνει το όνομά του από τον Αχέροντα, ποταμό των ψυχών, και τη Λάχεση, τη δεύτερη από τις τρείς μοίρες, που μέτραγε το μήκος της κλωστής που έπλεκε η Κλωθώ, η πρώτη. Το χαρακτηριστικό του σκώρου αυτού είναι το σχήμα μιας νεκροκεφαλής που φέρει στην πλάτη του. Είναι ένα ύπουλο έντομο, που ζει κυρίως τη νύχτα και μιμείται τη μυρωδιά των μελισσών ώστε να καταφέρει να εισχωρήσει στην κυψέλη τους και να κλέψει μέλι, τρυπώντας με την αιχμηρή του γλώσσα τα κέρινα κελιά. Δεν γνωρίζω την κοπέλα και συνεπακόλουθα δε γνωρίζω αν αυτό το memento mori ήταν σκόπιμο, αλλά μου έφερε στο μυαλό τον πίνακα της Ιωάννας και μιαν άλλη ιστορία που θυμάμαι χαρακτηριστικά από τα παιδικά μου χρόνια.\nΚάπου μέσα στη δεκαετία του 80 – σε εκείνα τα ουτοπικά χρόνια της επέλασης το σοσιαλισμού – ο Ψαραντώνης έπαιζε σε ένα γλέντι στο χωριό Μελέσσες του νομού Ηρακλείου, στην Κρήτη. Το γλέντι γινόταν στο γυμνάσιο του χωριού, ένα διώροφο πι από τσιμεντένια κουτιά, το οποίο ερχόταν σε αντίθεση με τα χαμηλά σπίτια και τα γύρω αμπέλια και τους ελαιώνες του χωριού. Μου είχαν πει τότε ότι το γυμνάσιο ήταν κατασκεύασμα των εν Αμερική Κρητών. Το είχε επισκεφτεί μάλιστα και κάποιος Κένεντυ, συμφωνα με την προφορική παράδοση του τόπου. Το γυμνάσιο διέθετε μπασκέτες πολύ πριν την τρέλα που κατέλαβε όλα τα μειράκια με το μπάσκετ μετά το ’87, πολύ πριν δηλαδή οι άκομψοι βραχίονές τους χρησιμεύσουν σαν στηρίγματα για τον ορρό που μετάγγισε το αμερικάνικο όνειρο στο ελληνικό.\nΟ Ψαραντώνης, θυμάμαι, όταν είχε προχωρήσει αρκετά το γλέντι, είπε στο μικρόφωνο: και τώρα θα σας παίξω ένα ζεϊμπέκιο απού έμαθα. Και έπαιξε στη λύρα το νύχτωσε χωρίς φεγγάρι. Στην πίστα, άδεια ίσως, μα δε θυμάμαι και καλά, καθότι το βλέμμα μου είχε μαγνητιστεί από την παρουσία του, εχόρευε ένα μάγκας του χωριού: άσπρο πουκάμισο με ψιλή ρίγα, ζωσμένο μέσα στο παντελόνι με πιέτες, σκαρπίνι παπούτσι, μαλλί χτενισμένο πίσω, γκριζαρισμένο, μουστάκι βαρύ αρειμάνιο, μάτι που χανόταν μέσα στην άλικη θολούρα από τα φυτοφάρμακα. Κάτω από τα φώτα, στροβιλίζονταν σκεφτικός, ζόρικος, ανακαλύπτοντας ένα ένα τα βήματά του σαν επιφοίτηση. Οι προβολείς του γυμνασίου έκαναν το κιαροσκούρο της νύχτας ακόμη πιο έντονο, τις σκιές πηχτές, τα περιγράμματα νωθρά. Ο ιδρώτας του μύριζε δηλητήριο.\nΤο τραγούδι, από τα πρώτα του Απόστολου Καλδάρα, γραμμένο το 1947, αναφερόταν σε ένα παληκάρι που είχε κλειστεί στη φυλακή, πιθανών ως αντιφρονούντας. Ο Καλδάρας παράλλαξε τους στίχους ελαφρά για να μη φαίνεται πως το τραγούδι αναφέρεται στους διωγμούς των αριστερών. Και ίσως και ο χορευτής να μην εγνώριζε τον τρόπο με τον οποίο συνδέεται το τραγούδι αυτό με τις διώξεις της αριστεράς στο δεύτερο μισό του 20ου αιώνα. Είχαν όμως προηγηθεί τα ζειμπέκικα του Ανδρέα Παπανδρέου στο περιβόλι του ουρανού στην Πλάκα στις αρχές της δεκαετίας του 80. Ετούτος ο χορός του τότε πρωθυπουργού ήταν ένας θριαμβευτικός χορός ενός άνδρα που γιόρταζε την τελική επικράτηση της κεντρώας αριστεράς, τον ιστορικό συμβιβασμό, τον προσωπικό αρρενωπό τσαμπουκά στη βάση της μικροαστικής συνθήκης – θεμέλιο της πασοκικής κατάστασης. Ήταν όμως και ένα σχόλιο πάνω στο χορό εκείνο των δικτατόρων, στους καλαματιανούς και τα τσάμικα. Ο εκσυγχρονισμός, όπως είπε κάποιος, χόρευε πια ζεϊμπέκικο. Σηματοδοτούσε μιαν άλλη σχέση με την παράδοση, τη σχέση που αναπτύσσονταν στον ατομικό στροβιλισμό και όχι στους υποχρεωτικούς μαιάνδρους της συλλογικής μοίρας, όπου οι χορευτές είναι περιορισμένοι από τις χειραψίες τους να περιστρέφονται στα ίδια και τα ίδια βήματα.\nΣτον ώμο του χορευτή, καθώς ξετυλίγονταν μέσα στους στίχους και τα βήματα του ζεϊμπέκικου χορού οι αντιφάσεις της μεταπολίτευσης, εκείνη τη ζεστή καλοκαιρινή βραδιά, καθόταν ζαλισμένος ένας τζίτζικας. Ήταν σαν ο χορευτής αυτός να κουβαλούσε στην πλάτη του το έντομο αυτό, που γαντζωμένο ακίνητο ακριβώς κάτω από τη ραφή του πουκαμίσου, αρνούνταν να φύγει, παρά τις στροφές, τις πτήσεις και τα ακροβατικά του χορευτή. Ο ίδιος, σκύβοντας το βλέμμα στο έδαφος, ήταν σα να αποδεχόταν το βάρος αυτού του νωθρού κουφαριού, σα να δεχόταν στωικά την ύπαρξη αυτής της παράδοσης, τις οποίας τις προεκτάσεις δεν γνωρίζουμε, αλλά ωστόσο επικάθεται στον ώμο μας και μας τρομοκρατεί. Μετέφερε το άδειο κουφάρι ενός ιστορικού συμβιβασμού χωρίς λέξεις, μια και το νόημά του γράφτηκε στα σώματα, στις κινήσεις, τις εκφράσεις. Και ενώ αρχικά εμείς, τα παιδιά στο σχολείο, γελάσαμε με την ψυχή μας με το πάθημα αυτού του μάγκα, που εξευτελίστηκε στα μάτια μας από το άκακο εκείνο έντομο, καθώς περνούσε η ώρα πάψαμε να βλέπουμε τους δυο οργανισμούς σαν ξέχωρους. Και τώρα πια στην πίστα χόρευε ένας χορευτής-έντομο, μια νέα δυαδική οντότητα που περιέγραφε τη μοίρα μας με τρόπο στυγνό.\nΗ μοίρα μας ήταν μια συμβιωτική σχέση με την παράδοση, στην οποία εκείνη απονεκρώνεται και αποστεώνεται, τρεφόμενη από τους χυμούς του νεαρού μας σώματος, και γιγαντώνεται, νεκρή, πέρα από τις φυσικές της αναλογίες, βαραίνοντας τις πλάτες μας με την ακινησία της και την σκονισμένη της απάθεια. Σαν εκείνες τις ξερές από το χρόνο σημαίες που ξεδίπλωναν οι γιαγιάδες μας κάθε 28η, όπως κάτι κεντήματα που έβγαιναν από τη ναφθαλίνη άπαξ, για να στολίσουν το σπίτι στη σημαντική επίσκεψη, και μετά ξανάμπαιναν στον πάτο του συρταριού. Σαν την ηθική της υποχρέωσης που έκανε απαραίτητα τέτοια γεγονότα νεκρανάστασης. Σαν τη σκόνη από κιμωλία που γέμιζε παράνομα φροντιστήρια σε πλυσταριά και ταράτσες. Και μύριζε θάνατο.\nΑν οι τελευταίες εξελίξεις, μια νέα γενιά, ένας νέος κώδικας, έδειξαν την παροδικότητα του αισθητικού κομματιού της συμβίωσης αυτής, ωστόσο δεν την ακύρωσαν ποτέ. Αν μια νέα γενιά απεμπόλησε και γελοιοποίησε τις πολιτισμικές καταβολές των προηγουμένων, αν χασκογέλασε με τα πενιχρά τους επιτεύγματα και την κομπορρημοσύνη τους, ωστόσο δεν κατάφερε ποτέ να ξεφορτωθεί το κουφάρι αυτό από τις πλάτες της. Εκείνο παραμένει εκεί, όπως πάντοτε παραμένει το νευρωτικό υπόλειμμα εκείνο ανάμεσα στην επιθυμία και την πραγματικότητα, την ατομική δράση και το συλλογικό πεπρωμένο. Αυτός είναι το περίσσευμα, το δόλιο εκείνο περίσσευμα, που επεκτείνεται πέραν του πραγματικού, πέραν του επιθυμητού, πέραν του αναγνωρίσιμου. Ο βίος ολόκληρος, η τέχνη στο σύνολό της, δεν είναι παρά μεθοδεύσεις για τη διαχείριση αυτού του περισσεύματος. Ενός περισσεύματος που αρχικά φαντάζει σαν εκτόξευση της επιθυμίας, όλα εκείνα τα ουτοπικά όνειρα μιας γενιάς, όπως αυτά εγγράφονται σε ένα φαντασιακό εμείς. Και όλοι εκείνοι και εκείνες που με τα χέρια σηκωμένα χαιρετάνε το φάντασμα αυτό σαν το λυτρωτή τους από τη βάσανο της περατότητας, δε γνωρίζουν πως η αθανασία κοστίζει ένα ακόμα πιο φριχτό τίμημα, την απ-άνθρωπη διάσταση του σμήνους. Θνησιγενές περίβλημα των ανθρώπινων ονείρων, το μεταφέρουμε στους ώμους σαν κουφάρι γιατί αρνούμαστε να δεχτούμε πως κάποτε το πιστέψαμε με πάθος, χωρίς ντροπή, χωρίς ειρωνεία, χωρίς υστεροβουλία. Και κείνο δεν οδηγούσε πουθενά, σε καμία λύτρωση, παρά υπήρχε μονάχα με τον τρόπο ενός εντόμου, υπάρχοντας για να υπάρχει.\nΤο έντομο, λοιπόν, κέντρο του πολιτισμού μας, που όπως κάθε πολιτισμός δεν είναι μονάχα ένα σύστημα διαχείρισης της ζωής, μα και μια παραμυθία ενάντια στο θάνατο. Μας υπενθυμίζει πως παρά τη φροντίδα του εαυτού που υπαγορεύει η σύγχρονη υποκειμενικότητα, τα ανθρώπινα έργα είναι εξίσου ασήμαντα με τα έργα μιας πέτρας. Μπροστά στον ολοκληρωτικό θάνατο του υποκειμένου, η επιβίωση του σμήνους, του είδους ολόκληρου, φαντάζει σαν μια γραμμή φυγής από ένα φρικτό ατομικό πεπρωμένο σε μια εξίσου φρικτή συλλογική μοίρα. Μας θυμίζει όμως και πως ο φόβος αυτός είναι η μονάδα ισχύος τόσο των απολυταρχικών όσο και των ουτοπικών καθεστώτων, η αρχή κάθε νεκροπολιτικής. Όπως η ύπαρξη που πετιέται έξαφνα στα πλακάκια του μπάνιου κάποιο καλοκαιρινό βράδυ και κάνει τη ραχοκοκαλιά μας να φρικιάζει, έτσι και το έντομο, πέρα από σύμβολο του απόλυτου ελέγχου που ασκεί η λογική του θύματος πάνω στην ζωή μας, αποτελεί και μια εισβολή του πραγματικού που δείχνει πως η οργάνωση των επιθυμιών μας δεν περνά μονάχα μέσα από το συλλογικό είναι, αλλά και μέσα από τυχαία βίαια γεγονότα, μικρές επιφάνειες, στενά περάσματα, γωνίες και κατώφλια. Δεν γνωρίζουμε τι μπορεί να κάνει ένα σώμα. Δεν γνωρίζουμε, στ’ αλήθεια, τι μπορεί να κάνει ένα έντομο.\nΣυμεών Βάταλος, χειμώνας του 2012.\nμε θερμές ευχαριστίες στην Ιωάννα Σπανάκη για την άδειά της να χρησιμοποιήσω τα έργα της\nΚάποια ερωτήματα για την πολιτική και τη βία\nPosted in άρθρα, ξένα on October 18, 2011 by simeonvatalos\nΙδού μια μετάφραση από ένα μικρό κείμενο του Etienne Balibar που δημοσιεύτηκε στην επιθεώρηση assemblage (Νο. 20) το 1993. Επειδή ζούμε σε έναν μυστήρια φετιχιστικό κόσμο, είναι δυνατόν για ένα διανοούμενο όπως τον Balibar να γράφει σε μια επιθεώρηση που κοστίζει 60 ντάλαρς το τεύχος, απευθυνόμενος ένας θεός ξέρει σε ποιόν, γράφοντας για την εναντιωτική βία που, όπως ο ίδιος γνωρίζει πολύ καλά, μπορεί να εφευρεθεί μόνο από τα κινήματα, ή μάλλον μέσα σε αυτά. Αν ίσως ο κόσμος αυτός μας επιφυλάσσει ακόμα κάποιες εκπλήξεις, είναι δυνατόν στο εγγύς μέλλον να βρεθούμε σε μια τέτοια θέση, πέρα από συμφραζόμενα που θα μας επιτρέπουν να συζητάμε τη βία με ηθικά απόλυτους όρους. Μόνο που εκείνες οι νέες καταστάσεις θα διατρέχονται σίγουρα από δυνάμεις απεδαφικοποιητικές και θα μας υποχρεώνουν να υπάρχουμε μονάχα σαν νομαδικές μηχανές. Επειδή ζούμε σε ένα μυστήρια φετιχιστικό κόσμο, μας επιτρεπόταν ως τώρα να φανταζόμαστε τις μικρές μας ορδές σαν τέτοιες μηχανές. Υποψιάζομαι όμως οτι η γενικευμένη κατάσταση εξαίρεσης που έχουμε προστά μας θα καταρρίψει τέτοιες φαντασιωτικές θεσμίσεις και θα μας φέρει πίσω στο βασίλειο της ανάγκης: μιας κατάστασης, δηλαδή, στην οποία η μόνη θεσμίζουσα συνιστώσα ενός κοινού που μας απομένει, είναι η εναντιωτική αυτή βία. Αλλά περισσότερα για τη στιγμή αυτή μετά την παρέλευσή της.\n“Ο Ντεριντά κάποτε έγραψε πως “η μη-βία είναι κατά κάποιο τρόπο η χειρότερη μορφή βίας”. Δεν είπε πως είναι ισοδύναμες, είπε “κατά κάποιο τρόπο”, που σημαίνει επίσης: σε κάποιες καταστάσεις. Αλλά τότε, μπορεί να αποβεί χειρότερη και πιο βίαιη από την ανοιχτή ή τη βάναυση βία την ίδια. Συμφωνώ με την ιδέα αυτή, η οποία δε μου φαίνεται να μας επιστρέφει σε μια πεσιμιστική άποψη περί ανθρώπινης φύσης, αλλά μας προειδοποιεί ενάντια στην ψευδαίσθηση πως υπάρχουν απόλυτες διέξοδοι από τη συνθήκη της βίας, ή απόλυτοι τρόποι να την ελέγξουμε. Το ερώτημα γίνεται, λοιπόν: πως μπορεί κανείς να τα βγάλει πέρα με τη βία στις διάφορες μορφές της, πως να επιλέξει ανάμεσα σε αυτές και να τις αντιμετωπίσει.\nΘέλω να αντιμετωπίσω το ερώτημα αυτό με τις εμπειρίες και τους λόγους της πολιτικής. Φαίνεται πως η βία, όποια μορφή και να έχει, “ιδιωτική” ή “δημόσια”, “οικογενειακή” ή “παγκόσμια”, έχει φτάσει σε τέτοιο βαθμό που να αποσταθεροποιεί αυτή καθαυτή την ιδέα της πολιτικής, εφόσον η ιδέα αυτή πάντοτε σχετιζόταν με ένα ξεπέρασμα (Aufhebung) της βίας. Έτσι είπε ο Χόμπς και ο Καντ: “πρέπει να βρούμε μια οδό διαφυγής από αυτή” (είτε αυτή η οδός λέγεται Εξουσία, Νόμος, ή Πολιτισμός). Φαίνεται πως το διφορούμενο της βίας (όχι μοναχά η δυσκολία να αναγνωρίζουμε θύματα και καταπιεστές, αλλά η δυσκολία να διαχωρίσουμε τις θετικές και τις αρνητικές πλευρές της βίας) έχει φτάσει ένα τέτοιο βαθμό που οι παραδοσιακές αρνήσεις της βίας (αυτό που θα μπορούσαμε να αποκαλέσουμε στρατηγική της μη-βίας και στρατηγική της αντι-βίας) έχουν χάσει τις αναφορές που χρειάζονται για να είναι πολιτικές στρατηγικές με κάποιο νόημα (κάποιοι θα λέγαν: “ορθολογικό” νόημα).\nΑλλά ήταν άραγε ποτέ ασφαλείς οι στρατηγικές αυτές; Η καθεμιά τους θα μπορούσε να παρουσιαστεί σαν απόλυτη μόνο αποδεικνύοντας πόσο αναποτελεσματική ή/και άδικη ήταν η άλλη. Αυτή η τυπική “αντινομία της πολιτικής” παρουσιαζόταν τόσο στις πολιτικές του κράτους όσο και στις πολιτικές της επανάστασης. Και στις δυο περιπτώσεις κορυφώθηκε ακριβώς στον ορισμό και τη χρήση μιας “αντινομικής” έννοιας της πολιτικής. Έτσι, ο Λεβιάθαν παρουσιαζόταν ως η συγκέντρωση βίας σε ένα σημείο, έξω από την “κοινωνία” και πάνω από αυτή, το οποίο επωμιζόταν όλο το κακό της κοινωνίας ώστε να απελευθερώσει την κοινωνική ζωή από αυτήν. Με τον ίδιο τρόπο ο επαναστατικός ξεσηκωμός εμφανιζόταν στη φαντασία ως η τελευταία βία, εκείνη που με τη ριζικότητά της καταστρέφει για πάντα τις προϋποθέσεις κάθε βίας.\nΟι δομιστικές αναλύσεις των προϋποθέσεων της βίας δεν θα μπορούσαν ποτέ να απελευθερωθούν εντελώς και να μας απελευθερώσουν από αυτά τα ιερά μυστήρια, αν και προσέγγισαν ένα πεπερασμένο όραμα των διασυνδέσεων ανάμεσα στη βία και την πολιτική, το οποίο υποθέτει όχι μόνο την αναγνώριση πως υπάρχουν υλικές συνθήκες στις οποίες επαφίεται η παραγωγή της βίας, και κατά συνέπεια η ανάπτυξη των απελευθερωτικών κινημάτων τα οποία πάντοτε εκκινούσαν από την ίδια την εμπειρία της καταπίεσης, αλλά επίσης υποθέτει πως υπάρχει ένα απόθεμα, ή ένα επιπρόσθετο αποτέλεσμα της βίας πάνω σε αυτές τις συνθήκες. Ο Μαρξ έκανε αυτή την δομιστική ανάλυση για τις οικονομικές προϋποθέσεις της ταξικής βίας. Πιο νωρίς, ο Σπινόζα την εφάρμοσε στις ιδεολογικές προϋποθέσεις της συμβολικής βίας (η οποία, παρεμπιπτόντως, είναι το διακύβευμα σε εθνοτικο-θρησκευτικές διαμάχες). Αν και κανείς από τους δυο, μου φαίνεται, δεν κατάφερε πραγματικά να περιγράψει τα “υπερκαθορισμένα αποτελέσματα” της οικονομίας και της ιδεολογίας, τα οποία βρίσκονται στην καρδιά του απρόβλεπτου της της βίας και του φαινομενικού παραλογισμού της από μια πολιτική σκοπιά, και οι δυο μπορούν να συνεισφέρουν στην ανάδυση μιας υποτιθέμενης τρίτης στρατηγικής (ή τρίτης “άρνησης”), την οποία θα την αποκαλούσα εναντιωτική βία, δηλαδή το σύνολο των στρατηγικών που γίνονται απαραίτητες όταν φαίνεται πως το “πολιτικό κράτος” έχει γίνει πιο βίαιο από κάθε “φυσική κατάσταση”.\nΑυτό φαίνεται να είναι επιπρόσθετα απαραίτητο να το σκεφτούμε σε μια εποχή που η βία των θεσμών, η προληπτική καταστολή, και ο κύκλος των ανθρωπιστικών και στρατιωτικών παρεμβάσεων έχει φτάσει σε ένα πρωτοφανές σημείο.”\nPosted in άρθρα, δικά on May 9, 2010 by simeonvatalos